Plausus Theaterverlag Heike Stuch – Kasernenstr. 56 – 53111 Turitg
Internet: www.plausus.de  Email: info@plausus.de  Tel. 0228/3694814   Fax. 0228/3694815
  Die Vervielfältigung dieses Textes ist nicht gestattet. Bitte beachten Sie die Aufführungsbedingungen.
Claudia Gysel – „Lieber ledig und frei“
- 19 -
Plausus Theaterverlag a0647

Christine: (aintra an tgòltschas da nuegl blear megna gràndas, egn fazalet anturn igls tgavels a
stivals fetg grànds, egn tatg mearda an fatscha, mo totalmeing schmincada. Ella sto prest fierer
sei digl disgust) Aua, aua, egna vatga â tgiieu sen me … Agiid, agid, gidad a mei, faged igl bagn!!!
(stenda lientsch davent igls màns) E quegl disgustuuuuus, wah!

Risch:
Lior â’gl egn begl!

Christine:
An quel sanodan las andas a tgeian tut plagn! Agiiid par plascher, qua e tut aschi tschuf!

Catregna: (â radetg egn sdratsch a schubregia igl tatg an la fatscha da la Catregna)
Scheia, ussa e la grascha davent. Ussa sacalmad, quegl e betga la fegn digl mund.

Christine:
Betga la fegn digl mund?! Gl’amprem letga egn vadi giou mia fatscha, lura sgola egn cot sen
meas tgavels ad igl davos mi tgeia egna vatga an fatscha. A Vus eassas digl meni ca quegl e betga
la fegn digl mund?!

Catregna:
Ascheia e halt la veta qua an las muntognas. Veu durmieu bagn agl strom?

Christine:
Durmieu bagn, fagez spass?! Jou sund tut furada, gl’antiern tgierp morda. Siir e gl’antier clavo a
nuegl plagn peleschs ad oters insects. Uaaaaaaaa – disgustuuuus!

Risch:
Nus vagn nigns peleschs, siir betg.

Christine:
Eassas siir?

Risch:
Ea, nus vagn me plugls a zetgas. (Christine antscheva a sgragnir histericameing) Nad
semplameing anavos agl martgieu sch’igl ple betga sequa a Vus!

Christine:
Gliez vessas bugent! Na na, jou stund qua, antocen ca jou ve quegl ca vi! A tartgead betga ca Vus
saveias scatschar me cun ampo grascha ad insects. Jou vont puspe tigl Fluril! (va puspe or, loscha
a cugl nas ad òlt)

Catregna: (panzusa)
Tge e quegl tgissà, quegl c’ella vut?

Risch:
Mooooo... jou cres prest c’ella vut igl Fluri…

Catregna:
A tei? Tge vol tei?


Plausus Theaterverlag Heike Stuch – Kasernenstr. 56 – 53111 Turitg
Internet: www.plausus.de  Email: info@plausus.de  Tel. 0228/3694814   Fax. 0228/3694815
  Die Vervielfältigung dieses Textes ist nicht gestattet. Bitte beachten Sie die Aufführungsbedingungen.
Claudia Gysel – „Lieber ledig und frei“
- 20 -
Plausus Theaterverlag a0647

Risch:
Joooou? Eaa… jou cres … jou vi … jou vi ussa…. Egn toc da la ti’peta da mela.

Catregna:
Aha… ea bien … lura prenda tei egn toc peta … ea… an que cass vont jou halt puspe … Ciao
Risch … (va or, deprimida)

Risch: (varda suainter trest ad ella)
Ea… tschüss. (va or an tgadafiac, avànt ca rivar tigl esch petg’el cugl màn ved igl frùnt) Idiot ca
jou sund!

2. Szena
Giahanas, Sandra

Da saniester vean Giahanas, dretg petga anzatgi ved igl esch.

Giahanas:
Anavànt, gl’esch e aviert.

Sandra:
Bùn gi, mieus num e …

Giahanas:
Vez tratg or igls calzers? Ier ve jou schubargieu!

Sandra:
Na, mo quegl se jou sacapescha bugent far. (aintra sainza calzers, egna parsùna simpatica,
dantànt tratga aint fetg tscheart cun egn costum megna lùng, egn cuc sco egna duna viglia ad
igliers à la moda viglia. Quels stumpla ella adegna puspe ansei cugl det miez) Bùn gi, mieus num
e Sandra Hoffmann, sund jou qua andretg tier Coray?

Giahanas:
Dapenda, tier tge Coray.

Sandra: (ligia sen egn zedel)
Gottfried Johannes Alois Benedikt Coray near …

Giahanas: (interrumpa ella)
Quegl sund jou. Jou sund igl Giahanas. Bùn gi! (scrola fetg igl sieus màn) Sased me giou. (mussa
sen egna sutga, ella sea giou, el segl canape) Tge lez Vus?

Sandra:
Igl e ascheia. Jou sund da la televisiùn. Nus fagiagn gea davent da blears ons a cun fetg blear
suczess la seria „Bauer sucht Frau“ a…

Giahanas: (saglia sei, tigna saro ad ella la buca cugl màn)
Pssst, pssst, betg aschi dadòlt, eassas or digl sen? Sch’anzatgi oda quegl! (ella sadosta, amprova
da bagliafar a dat digls pes, el le liber)

Sandra: (gritantada)
A schiglioc va’gl bagn cun Vus, eassas ànc sàn?

St-GYS 1-1_Ple bugent ledi a liber_(st) y


Plausus Theaterverlag Heike Stuch – Kasernenstr. 56 – 53111 Turitg
Internet: www.plausus.de  Email: info@plausus.de  Tel. 0228/3694814   Fax. 0228/3694815
  Die Vervielfältigung dieses Textes ist nicht gestattet. Bitte beachten Sie die Aufführungsbedingungen.
Claudia Gysel – „Lieber ledig und frei“
- 21 -
Plausus Theaterverlag a0647

Giahanas:
Sàn schon, mo ànc adegna ledi.

Sandra:
Faged mena ple tgapar tema me ascheia!

Giahanas:
Vus ear betga me! Tge fagez Vus qua, partge vagnez sainza s’anunztgear?

Sandra:
Nus vagn gea scret a Vus ca’s vagneian oz. Par catar or sch’igl e anzuma pussevel da midar Vus
d’egn um ledi an egn um marido.

Giahanas:
Aha… ea… Lura pardunad, jou ve ànc betga aviert la breav. (savila) Mo Vus vez gea ear scret
fetg bòld quella breav, ella e per rivada ier! Peia, igl e ascheia: Surtut giavisch jou ca jou stuess
betga ple adegna lavar, schubargear a cuschinar par tres parsùnas.

Sandra:
Aha, mo quegl stgez Vus betga gir aschi dadòlt ad ufizial. Jou ve gea schon fadeias da catar egna
duna par egn pur, mo scha Vus lez me egna ca rumescha sei la mearda suainter a Vus, lura…

Giahanas: (saglia sei, vean datier a sia fatscha, ella va anavos)
Mearda? Tge mearda?! Lez Vus forza gir ca jou vegi betga sut controla igl mieus partgea?!

Sandra:
Sacapescha betga, signur Coray. Jou maneg gea me simbolicameing quegl. Ussa me sacalmad a
sased puspe giou. Graztga. - Peia, Vus eassas quel c’anquiera egna duna?

Giahanas:
Ancurir schon, mo betga par me. Jou stund ple bugent ledi a liber. A l’antiera tgossa e par cass top
secreeeet, quegl astga nign saver.

Sandra:
Gliez vean dantànt ampo greav, scha Vus vagnez an la televisiùn.

Giahanas:
Jou anquier egna duna par mieus frar, igl Fluri. Mo el sa halt nut da quegl.

Sandra:
Aha. El sa nut a nus stgagn gir nut a nign. Savez, quegl vean fri cumplitgieu ascheia.

Giahanas:
Anzacuras savainsa lura sacpescha schon gir egl ad el. Mo halt ànc betg ussa, gest a l’antscheata.
Igl Fluri e fri egn bov, stuez saver. Betga sco jou...

Sandra: (ironic)
Sacapescha, Vus eassas gea ear egn enorm gentleman.


Plausus Theaterverlag Heike Stuch – Kasernenstr. 56 – 53111 Turitg
Internet: www.plausus.de  Email: info@plausus.de  Tel. 0228/3694814   Fax. 0228/3694815
  Die Vervielfältigung dieses Textes ist nicht gestattet. Bitte beachten Sie die Aufführungsbedingungen.
Claudia Gysel – „Lieber ledig und frei“
- 22 -
Plausus Theaterverlag a0647

Giahanas:
Ea, quegl e ascheia. Mo igl Fluri fa da tgieubotsch sch’ign vut cumandar anturn el. A parquegl
stuainsa far quegl top secreeet.

Sandra:
Aha. La duna e peia par igl Fluri. E el seglmains egn carstgàn simpatic ad amparnevel?
(ella tira egna breav or da sia mapa da scriver, ligia cun fòldas segl frùnt)

Giahanas:
Gest aschiiiii direct gess jou betga quegl. El bagliafa poc gl’anter gi ad agl partgea e el la ple
grànda catastrofa.

Sandra:
Quegl vean ple a ple greav.

Giahanas: (cunfidenzial)
Igl e ascheia, ca nus vagnagn fri dalùnga ad easser miliunaris. Quegl e ussa egn enorm bùn
schabetg.

Sandra:
Vez gudagnieu agl lotto?

Giahanas:
Na na, irto. Igl e ampo cumplitgieu, nus vagnagn eba me miliunaris sch’egn da nus marida.
Peia… egn da nus… seglmains egna. Quegl e propi egn testamaint fetg nosch a cumplitgieu. Nus
survagnagn me igls daners, scha nus tres survagnagn egna duna … also, seglmains egna…
Mearda, co eara quegl ussa scret exact…?! (sasgrata ved igl tgieu)

Sandra:
Jou ve propi nign’ideia da tge ca Vus bagliafaz.

Giahanas: (prenda igl testamaint a tegna el ad ella sut igls îls)
Qua, Vus savez gea siir liger.

Sandra: (ligia speart tras igl testamaint a suainter ear la breav c’el dat ear ad ella)
Hoppla, quegl e betga schliet. Cun tres miliùns vez sacapescha blear ple gràndas schanzas da
survagnir egna duna.

Giahanas:
Lez Vus gir c’igl fuss cun quels daners ple sempel da catar egna candidata pigl Fluri?

Sandra:
Las schanzas creschan enorm a fetg speart!

Giahanas:
Bien peia, lura organsiad Vus ussa egna duna par nus! Giuvna, beala, blonda, inteligenta a
sch’ella â raps, giainsa ear betga na.

Sandra:
Vus savez easser cuntaints scha’s survagnez anzuma egna! Vez schon raspundieu a que advocat?

Giahanas:
Jou savess betga tge scriver a quel. Jou ancanusch gea anzuma betg el.


Plausus Theaterverlag Heike Stuch – Kasernenstr. 56 – 53111 Turitg
Internet: www.plausus.de  Email: info@plausus.de  Tel. 0228/3694814   Fax. 0228/3694815
  Die Vervielfältigung dieses Textes ist nicht gestattet. Bitte beachten Sie die Aufführungsbedingungen.
Claudia Gysel – „Lieber ledig und frei“
- 23 -
Plausus Theaterverlag a0647

Sandra:
Qua stat ca Vus stuez raspunder antoc’igls 30 da zarcladur, scha Vus naz d’acord, schiglioc
vignan igls daners duvros par anzatge oter.

Giahanas: (prenda or digl màn ad ella la breav a ligia dabot)
Tge frechadad! Tge vean andamaint a quel?! Manegia quel forza ca nus vegian da far nut oter ca
trasor raspunder a breavs da notars?!

Sandra:
Quegl e schon corect. El sto gea saver, scha Vus lez satisfar agl giavisch da l’onda Annamareia,
schiglioc van igls daners ad egn’instituziùns par tgàns sainza datgea an la Rumenia. Tge beala
ideia da la Vossa onda! (ella tgita maliziusa separ el) Quegl e gea gnànc egna grànda diferenza
trànter Vus a tgànets sainza datgea, manageaz betg ear?

Giahanas:
Hehe! Tge lez gir cun quegl? Stuez gnànc vurdar ascheia sen me!

Sandra: (fetg tgear)
Vus vez halt ear egn’iglieada fidevla sco egn tgàn! (el tgita sursto sen ella, ella vean gest puspe
professiunala) An mintga cass stuez raspunder antocen la fegn da l’eanda, scha Vus lez igls
daners. (tussegna fearmameing)

Giahanas:
Ou, tge stress ca quegl dat ussa puspe. Jou sund betga gest egn talent da scriver … (sasgrata igl
tgieu, studegia, varda sen ella cun egn’iglieada critica, sasgrata puspe a fa egna grimassa) Savez
Vus scriver bagn?

Sandra:
Jou se scriver sensaziunalmeing bagn!

Giahanas:
Stupent. An que cass dictesch jou, a Vus scrivez. Nus fagiagn quegl gest ussa, lura e’gl fatg. Jou
vont par egn culi. Betga fuged, par l’amur da Dieu! (or a saniester)

Sandra:
Na na, jou stund schon qua! (deprimida separ saseza) Noua duess jou ear fugir? Forza an
egn’emisiùn „Aschenbrödel sucht Mann …“, mo egn c’e cuntaint cun poc… (ella tira sei igl nas
a stumpla sei igls igliers a tgita trest)

3. Szena
Fluri, Sandra

Fluri: (Da dretg vean Fluri, savila separ sasez)
Tge toc femna histerica! Egn’anturn las ureglias vess’la marito! De’la ir a pe a tgea, quella tgutga
zepla!

Sandra:
Bùn gi!

Fluri:
Schon puspe egna femna?

Sandra:
Eassas Vus par casualitad igl signur Coray? Florian, Bartholomäus, Taddäus, Fridolin Coray…


Plausus Theaterverlag Heike Stuch – Kasernenstr. 56 – 53111 Turitg
Internet: www.plausus.de  Email: info@plausus.de  Tel. 0228/3694814   Fax. 0228/3694815
  Die Vervielfältigung dieses Textes ist nicht gestattet. Bitte beachten Sie die Aufführungsbedingungen.
Claudia Gysel – „Lieber ledig und frei“
- 24 -
Plausus Theaterverlag a0647

Fluri: (fetg suspectus)
Ea, partge, vez anzatge ancunter?

Sandra:
Na na, jou eara me egn mumaint ampo confusa. Prquegl ca gest dus umens vutan qua egna duna
… (saprenda anzemen) Peia, mieus num e Sandra Hoffmann, jou vignt da la televisiùn, „Bauer
sucht Frau“ a Vus…

Fluri: (safiera sen ella a seara ad ella buca cugl màn)
Schsch… sch’anzatgi oda quegl! (ella amprova da bagliafar a dat digls pes, el lascha liber ella)

Sandra:
Va’gl ànc? Vus mi vez prest stanschanto?

Fluri:
Stuez gea ear betga bagliafar aschi dadòlt... Quegl astga nign saver!

Sandra:
A partge vez lura scret a nus ca Vus duvreias urgiaintameing egna duna?

Fluri:
Parquegl ca quegl e semplameing nigna veta scha tres umens ledis vivan anzemen sen egn’alp a
sch’igl â mena plaz avunda segl canape.

Sandra: (sa betga crer quegl c’ella oda)
Quegl e igl Voss argumaint par maridar?! La mancànza da plaz segl canape?! (Fluri marmugna a
dat digl tgieu par gir ea) Mo sch’egna duna vean a viver qua, â’gl gea ànc blear ple poc plaz!

Fluri: (cunfidenzial)
Jou anquier gea ear nigna duna par me, quegl e blear megna stantus par me.

Sandra: (setg)
E quegl?

Fluri:
Jou anquier egna duna mar meius frar. Mo Vus stuez saver, quegl e top secreeeet, never!

Sandra:
Schon puspe.

Fluri:
Mieus frar e eba la tgeasaregna tier nus qua. La supertgeasaregna. L’ultimativa supertgeasaregna.
El sa menga cura c’igl e avunda, igl e sgarschevel.

Sandra:
A mei ple quegl, sco igl e tut tiptop an urden aqua.

Fluri:
Nut. Quel mi dat sen la gnearva cun sieus tic da tarschinar. A parquegl sto’l davent!

Sandra:
Co davent?


Plausus Theaterverlag Heike Stuch – Kasernenstr. 56 – 53111 Turitg
Internet: www.plausus.de  Email: info@plausus.de  Tel. 0228/3694814   Fax. 0228/3694815
  Die Vervielfältigung dieses Textes ist nicht gestattet. Bitte beachten Sie die Aufführungsbedingungen.
Claudia Gysel – „Lieber ledig und frei“
- 25 -
Plausus Theaterverlag a0647

Fluri:
Propi davent! Maridar, ir giou an vischnànca a viver, a la Catregna de maridar igl Risch, quels dus
san lura star lisei tier ella, ad jou ve finalmeing plaz segl canape.

Sandra:
Aha…

Fluri:
Savez, a mei amportan igls daners poc, a las dunas mi amportan ear pletost poc. Mo meas frars
stuessan ussa propi maridar. Quegl fagess bagn a tuts dus.

Sandra:
Dat igl ànc egn tearz frar?!

Ign oda a sgargnir dadòlt la Christine dad ordafora.

Fluri:
Tge e’gl ussa schon puspe?! Sund gest puspe qua. (cura or a dretg)

Sandra:
Tres?! Quegl e megna blear par me!

4. Szena:
Giahanas, Sandra

Giahanas: (Giahanas da saniester cun culi a bloc)
Bien peia, qua sund jou puspe. Qua vez anzatge da scriver. Jou dictesch. A que cumpogn gitg jou
uss egn‘ea cler a bagn tge ca jou tratg digl sieus ultimatum. (plagn disfidànza) Vus savez schon
scriver, near betg?

Sandra:
Ea, jou veva adegna egn da sis an lungatg.

Giahanas:
Aha jou egn da tres. Fa anzemen egn da nov a partgieu tras nus dus egn quater a miez!

Sandra: (ri)
Okay, nus rivagn schon da far quegl anzemen. Vus savez antschever a dictar.

Giahanas: (va vei a na cun zaps impurtànts, sco egn schef)
Fetg stimo sginur advocat. Graztga par la Vossa breav ca nus â fatg grànd plascher. MOOO!!!
Quegl e also schon ampo egna frechadad da taner quasi a nus igl cunti ved igl culiez! Manageaz
Vus ca nus vagn qua nut oter da far ca da tarlar sen las Vossas schmanatschas? Avànt ca
maridar ston ign ponderar bagn, quegl e betg ascheia anzatge sempel. Nus prandagn qua betga
gest mintgegna, near?! (tier Sandra) Ussa fagez egna nova lingia. Egna nova lingia e adegna
bien.

Sandra:
Ea cler, egna nova lingia e sacapescha adegna bien. (ella ri par saseza)

Giahanas:
Ad ussa scrivez –clamra e ear bien, near betg?


Plausus Theaterverlag Heike Stuch – Kasernenstr. 56 – 53111 Turitg
Internet: www.plausus.de  Email: info@plausus.de  Tel. 0228/3694814   Fax. 0228/3694815
  Die Vervielfältigung dieses Textes ist nicht gestattet. Bitte beachten Sie die Aufführungsbedingungen.
Claudia Gysel – „Lieber ledig und frei“
- 26 -
Plausus Theaterverlag a0647

Sandra: (setg)
Clamras vezan or fetg professiunal.

Giahanas:
Bien peia. Scrived peia: Clamra: Mo parquegl ca nus eassan gea betga tgutgs, prandainsa igls
daners, ad egna duna catainsa lura schon ànc an tres. (tier Sandra, cunfidenzial) Savez, sch’igl
Risch amparass anzacuras finalmeing la Catregna, lura duvrass’igl gea betga tut que teater.

Sandra: (ampo tresta)
Ea, tge teater. Igl e sacapescha ear greav da s’inamurar, da maridar a da viver a luvrar anzemen
sen ascheia egn beal bagn puril sco quel qua.

Giahanas: (para da ver capieu nut)
Ea, never!! (varda ussa ple intensiv sen ella) Peia… atgnameing … cun l’andretga duna ….
Savez…. Fuss quegl gea gnànc aschi schliet (varda agls îls ad ella, ella varda anvos tut surstada,
els vardan egn mumaint fetg egn separ l’oter)

Sandra:
Vus lez gir… ign sto anzuma betg adegna vurdar sen la balteztga …?

Giahanas: (varda ànc adegna agls îls ad ella)
Jou gitg adegna, igl e la balteztga interna ca quenta … a sacapescha igl caracter … a la figura …
(el bagliafa adegna ple plàn) a bealas tgombas lùngas … a… a… tgea beals îls ca Vus vez!

Sandra:
Vus ear …

Els san betga calar da vurdar egn separ l’oter.

Giahanas:
Mo jou ve betga bealas tgombas.

Sandra:
Quegl fa nut.

Giahanas: (tut profundo an seas îls)
Gl’unviern e’gl fetg cumadevel qua tier nus. Qua vessan nus feeeetg blear tains egn par l’oter…

Sandra: (dabass)
Tge romantic … (lior migia egna vatga, els van ordapart. Tuts dus vignan puspe tier sasezs a fetg
formals) Bien, jou ve scret tut. De jou egn’ea liger avànt? (el dat digl tgieu, ella ligia avànt) Fetg
stimo signur docter Rettenmund. Nus angraztgagn par la Vossa breav a cunfirmagn quatras ca
nus aczeptagn l’ierta, parquegl ca nus catagn siir egna duna an tearma d’egn on. Cun stema a
salids, frars Coray.

Giahanas: (plagn disfidànza)
Ve jou dicto quegl ascheia?


Plausus Theaterverlag Heike Stuch – Kasernenstr. 56 – 53111 Turitg
Internet: www.plausus.de  Email: info@plausus.de  Tel. 0228/3694814   Fax. 0228/3694815
  Die Vervielfältigung dieses Textes ist nicht gestattet. Bitte beachten Sie die Aufführungsbedingungen.
Claudia Gysel – „Lieber ledig und frei“
- 27 -
Plausus Theaterverlag a0647

Sandra:
Sacapescha! Jou ve me fatg pintgas adataziùns gramaticalas. Bien peia, signur Coray… Ussa
stuessan nus forza egn’ea analisar la situaziùn. Par saver, tge ca nus stgagn raquintar agl Fluri, a
tge miglier betg.

Giahanas:
Bien. Mo betg an qua, nainsa ordafora. (va an direcziùn digl esch saniester)

Sandra:
Mo jou sund vagnida aint qua (mussa segl esch digl màn dretg). Van ign betg ear puspe or da
qua?

Giahanas:
Tier nus e quegl oter. Tei sas ir aint ad or noua ca tei vol, quegl amporta egna pipa tubac, tei stas u
an la tgea near segl pro. Quegl e fetg practic.
Tuts dus or a saniester.

5. Szena:
Fluri, Christine

Fluri a Christine vignan aint. Ella dat is a savila anturn ad e totalmeing histerica. El e fetg
patschific, ign de santir c’el prenda betga serius ella.

Fluri:
Ussa me via, Stina, quegl e ussa betg aschi nosch. Igl Lazarus leva me gir bùn gi a tgei. El e aschi
egn scort a tgear vadi.

Christine:
Quegl e nign vadi ple, quegl e egn tor carschieu da 1000 kilos! Quel e curieu suainter a mei! Quel
mi leva prender sen las cornas!

Fluri:
Igl Lazarus â gea anzuma nignas cornas, Stina.

Christine:
Tgala da gir Stina a mei!

Fluri:
A partge, Stina? Quegl va perfect tier te.

Christine:
Jou sund la Christine Montserrat! Jou sund egna duna da cariera! Ju port Armani a Versace ad jou
HASSEG vatgas!

Fluri:
A tutegna âs s’inamuro segl plùnt da me?

Christine: (betga fetg parschuadida)
Mo ea, quegl e gea schon ver …

Fluri:
Quegl se jou gea strusch crer! Mo vatgas a tors s’odan tier me, gest sco las gagliegnas ad igl buc
da tgoras, Stina.


Plausus Theaterverlag Heike Stuch – Kasernenstr. 56 – 53111 Turitg
Internet: www.plausus.de  Email: info@plausus.de  Tel. 0228/3694814   Fax. 0228/3694815
  Die Vervielfältigung dieses Textes ist nicht gestattet. Bitte beachten Sie die Aufführungsbedingungen.
Claudia Gysel – „Lieber ledig und frei“
- 28 -
Plausus Theaterverlag a0647

Christine: (tira sei igl nas a gi betga fetg credibel)
Sacapescha, Fluri, quegl se jou ear. Mo tei es gea egn um aschi fearm a beal a siir … (ella riva
prest betg or cugls pleds) ad igl fuss mieus siemi da maridar te.

Fluri: (ironic)
…a far fagn a mulscher a fierer or grascha a splimar a prender or las gagliegnas avànt c’ellas
vignan an la padeala?

Christine: (stainscha bunameing)
Quegl fuss marvaglius! Ad jou vignt a sadar tuta fadeia, Fluri. Ad an prinzipi ve jou ear fetg
bugent la veta sen la teara a segls cualms, propi. Agl fùns da mieus cor sund jou parfegna egna
sort Heidi … (igls cantùns da la buca mussan ple a ple angiou)

Fluri:
Ach, propi!

Christine:
Mo igl e halt tut fetg nov par me. Quegl stos tei capir. (safultscha ved el, sia fatscha veda sieus
pèz, ign veza c’ella â grànd disgust, el para da fardar fetg da nuegl) Mieus tgear, mieus urset,
mieus pur da muntogna … (igls seas màns en dapartut)

Fluri: (el lascha far ella cun buca riainta a stoscha lura davent abruptameing ella)
Scheia, fito da far bealbeal, Stina! Ussa vess jou bugent ca tei preparassas par me egna detga
marenda pintga, avànt ca tieus fearm marus dat da là vei da la fom.
(petga fearm ad ella cugl màn segl tgil) Galopescha an tgadafiac, Stina!

Christine: (sgregna ad e schocada)
Tge vean andamaint a Vus … (tgala gest puspe, ri sfurzadameing) Ach Fluri, tei es gea egn
lumpazi. Aschi rustical … adadadad ascheia … natiral… adadadad… aschei’egn … (va an
tgadafiac) egn tamazi!

Fluri:
Quegl ve jou udieu! (va or agl hisli)

5. Szena:
Risch, Catregna

Risch vean aint da la tgadafiac.

Catregna: (da dretg)
Jou ve amblido da prender cun me igl taglier da la peta.

Risch:
Aha, bien... sea giou, Catregna.

Tuts dus sean giou a tgitan schanos adretgor.

Catregna:
L’Elisabeth mi â avànt raquinto c’egn da vus stotgi maridar par ca vus survagneias blears daners.
E quegl ver?


Plausus Theaterverlag Heike Stuch – Kasernenstr. 56 – 53111 Turitg
Internet: www.plausus.de  Email: info@plausus.de  Tel. 0228/3694814   Fax. 0228/3694815
  Die Vervielfältigung dieses Textes ist nicht gestattet. Bitte beachten Sie die Aufführungsbedingungen.
Claudia Gysel – „Lieber ledig und frei“
- 29 -
Plausus Theaterverlag a0647

Risch:
Ea, igl veza or ascheia.

Els san betga ple tge gir.

Catregna:
Ple quella dama digl martgieu a tgei?

Risch:
Na na, tge tratgas tei ear?! Quella sa igl Fluri ver, sch’el vut. Lura stuess jou betga. A schiglioc sa
ella prender igl Giahanas. Quella fa seglmains betga concurenza ad el cun cuschinar a
tarschinar… (ri da schano, sa betga ple anavànt)

Nign gi anzatge, els vardan egn separ l’oter, lura gioubass, lura egn separ l’oter …

Catregna: (tgapa puspe curascha)
Atgnameing … Risch… atgnameing ve jou adegna tartgieu … ca nus dus … ca nus dus …vignian
egn’ea anzemen…

Risch:
Propi? (ella dat digl tgieu, desperada, el tira sei las givealas a gi schano) Jou ear … Qua vagn
nus gea tartgieu igl madem …

Els gin nut a tgitan inamuros egn separ l’oter. Lura saprendan els plànsieu pigls màns.

Catregna:
Eassan nus ussa spusos?

Risch:
Jou cres c’ign savess gir quegl, near?

Catregna:
Stuessan nus ussa betg ànc dar egna buneta?

Risch:
Jou cres c’ign savess far quegl.

Tuts dus searan igls îls a s’avaschegnan cun las fatschas. Parquegl c’els vezan nut ple, rivan
dantànt me lur ureglias anzemen. Dabot vani puspe dapart.

Catregna: (schanada)
Forza va’gl miglier scha nus stagn sen pes.

Risch:
Ea, forza va’gl lu miglier.

Els statan sei ad tgitan egn sen l’oter. Lura searani puspe igls îls a lur bùnas van mintgame segl
givi da l’oter. Schanos van els dapart..

Catregna:
Forza stuessan nus exerzitar ampo.


Plausus Theaterverlag Heike Stuch – Kasernenstr. 56 – 53111 Turitg
Internet: www.plausus.de  Email: info@plausus.de  Tel. 0228/3694814   Fax. 0228/3694815
  Die Vervielfältigung dieses Textes ist nicht gestattet. Bitte beachten Sie die Aufführungsbedingungen.
Claudia Gysel – „Lieber ledig und frei“
- 30 -
Plausus Theaterverlag a0647

Risch:
Ea, quegl stuessan nus forza.

Catregna:
Mo an qua sasaint jou betga schi bagn. Lains’ir or an clavo?

Risch:
Quegl e egna bùn’ideia. Là san ign siir saspusar ple sempel.

Tuts dus or a saniester.

6. Szena:
Giahanas, Fluri, Sandra

Fluri vean aint digl hisli, tgita anturn ampo ca nign segi qua a safiera par lùng segl canape. Da
davos vignan Giahanas a Sandra, van davos igl canape vei a vezan betga Fluri.

Sandra:
Jou pratend semplameing ca jou segi egna protectura da la natira. Jou gitg ca jou filmeschi qua
ampo la natira ad igls utscheals a la veta digls purs. Ascheia savainsa filmar igl Fluri sainza c’el
sainta anzatge ad igl Voss frar survean egna duna sainza c’el sto far anzatge parsuainter.

Giahanas:
Quegl e fetg egna bùna ideia. Ascheia e tut fetg natiral. El astga sacapescha santir nut.

Fluri: (sea sei cun egn ruc)
El â sacapescha schon santieu tut!

Giahanas:
Tge fas tei qua? Tge vean andamaint a tgei da scher da beal cler gi segl dies segl canape a tarlar
tge ca otra glieud bagliafa? (tira sei el vilo digl canape a tgapa el par la tgamischa) Ussa mi âs
ruino tut!

Fluri:
Near ca tei ruineschas tut a mei! Tge âs tei anzuma da scusatar davos igl mieus dies cun la duna
Hoffmann?! Manegias tei atgnameing ca jou salaschi maridar me gest ascheia? (tgapa el par las
stafas)

Giahanas:
Partge ancanuschas tei anzuma la duna Hoffmann?! Âs TEI organiso anzatge davos igl mieus
dies? Es tei forza betga dacord cun mia moda da far igl partgea near tge?!

Sandra: (desperada)
Meas signurs, faged igl bagn …

Fluri:
Igl va anzuma betga par igl tieus partgea idiotic. Igl va par la realitad c’igl e qua dus megna blear,
giavelaint!

Giahanas:
Lu va finalmeing, tei schmaladieu marmugn!


Plausus Theaterverlag Heike Stuch – Kasernenstr. 56 – 53111 Turitg
Internet: www.plausus.de  Email: info@plausus.de  Tel. 0228/3694814   Fax. 0228/3694815
  Die Vervielfältigung dieses Textes ist nicht gestattet. Bitte beachten Sie die Aufführungsbedingungen.
Claudia Gysel – „Lieber ledig und frei“
- 31 -
Plausus Theaterverlag a0647

Fluri:
Na, TEI des ir, tei nimfomana da tschetschapulvras!

Sandra: (safiera trànteraint)
Meas signurs, par plascher! Dapart! (amprova da separar els) Quegl e bagn betg aschi nosch
sch’ign vut maridar.

Fluri/Giahanas: (volvan tuts dus igl tgieu tier Sandra, unisono)
Sgarschevel!

Sandra: (tigna dapart igls umens cun bratscha standida)
Mo Vus vez gea tuts dus s’anunztgieu tier la televisiùn par Bauer sucht Frau…

Fluri/Giahanas: (vignan lucs, tgitan sainza crer egn separ l’oter)
Tei vol maridar?!

Sandra:
…mo halt mintgegn par l’oter!

Fluri/Giahanas: (satgapan puspe a breglian anturn)
Idiot!

Sandra: (sgregna cun egn’ea fetg dadòlt)
Calad, vus Neandertalers! Stop! Quegl e gea sco an scoleta an qua! (igls umens ten quieu a statan
qua sco tgàns bastunos, ella, tut ruassevla) Aha, igl va tutegna!

7. Szena:
Fluri, Giahanas, Sandra, Christine

Christine: (vilada or da la tgadafiac)
Jou ve avunda! Fuss ànc ple bi scha jou fagess qua la fantscheala par vus!

Fluri: (sameta davànt ella cun tgombas sbargatadas)
Jou ve schon dagî avunda da te. Tei sas ussa ir. Jou maneg, faged igl bagn a bandunad ussa la
mi’tgea, duna Montserrat!

Christine:
Bandunar?! Co manegias quegl? Da tge bagliafas atgnameing?

Fluri: (fetg cler a punctuo)
Jou bagliaf da quegl, stimada dama, ca jou ve tschella notg do egn tgit an la Vossa tastga
d’Armani a cato là divers pulpiers a documaints, (ussa fetg aczentuo) duna secretaria digl signur
advocat Rettenmund da Turitg!

Christine:
Tgeeeee?! Tge vean andamaint a tgei?! Tge frechadad da vurdar an la mi’tastga, tei cumpogn
malziplo?!

Fluri: (bagliafa puspe normal)
Igl cumpogn malziplo â schon santieu ca tei es me vagnida qua par vagnir tier igls tres miliùns, tei
angurda femna da BMW. Tei âs gea savieu sco amprema digl testamaint, never? Mo betga cun
nus, duna Montserrat!


Plausus Theaterverlag Heike Stuch – Kasernenstr. 56 – 53111 Turitg
Internet: www.plausus.de  Email: info@plausus.de  Tel. 0228/3694814   Fax. 0228/3694815
  Die Vervielfältigung dieses Textes ist nicht gestattet. Bitte beachten Sie die Aufführungsbedingungen.
Claudia Gysel – „Lieber ledig und frei“
- 32 -
Plausus Theaterverlag a0647

Giahanas: (plagn quitos)
Uiuiui… ussa bagliafa quel schon puspe tànt!

Sandra:
Mo el â raschùn. Quegl e betga gest egna beala moda a maniera da rivar tier egn pur, stimada
dama.

Christine:
Tge va quegl tier a Vus?!

Sandra:
Quegl va tier fetg blear a mei. Finalmeing sund jou tier la televisiùn a NUS ancuragn dunas par
purs c’ân greav da catar dunas – scha vus lubez a mei quella remartga.

Christine:
Jou lubesch anzuma nut! Televisiùn, pah, tge munta quegl schon? Taned la buca, vus Fräulein
Rottenmeier da las Alps!

Giahanas:
He, he! Co bagliafaz Vus cun quella dama faruct simpatica a beala, Vus fema da catastrofa digl
martgieu?!

Sandra: (tut surstada)
Vus manageaz propi ca jou segi beala?!

El vean tut schano.

Fluri:
Stina, igl tieus plan e betga ieu sei. Jou sund bagn egn pur, mo quegl munta betga
automaticameing ca sund ear tgutg. Tei sas peia puspe svanir danunder ca tei es vagnida – sainza
las miliùns.

Christine:
Tge frechadad! Quegl e gea betga da crer, quegl e … quegl e …

Fluri: (sea giou segl canape a ri)
Quegl e la rafineztga an l’agricultura da muntogna!

Christine:
Ach tge, tut me idiots sen quel’acla! Tge vi jou star qua a sagritantar cun vus tats da las alps. Igls
miliùns savez an mintga cass amblidar. Da vus tres tamazis survean mena egn egna duna. (vilada
or a dretg)

Sandra:
Oh… gliez e gnànc siir … (varda tgearegn sen Giahanas, lez targliascha anavos)


Plausus Theaterverlag Heike Stuch – Kasernenstr. 56 – 53111 Turitg
Internet: www.plausus.de  Email: info@plausus.de  Tel. 0228/3694814   Fax. 0228/3694815
  Die Vervielfältigung dieses Textes ist nicht gestattet. Bitte beachten Sie die Aufführungsbedingungen.
Claudia Gysel – „Lieber ledig und frei“
- 33 -
Plausus Theaterverlag a0647

8. Szena
Catregna, Risch Fluri,Sandra, Giahanas

Catregna a Risch bratsch an bratsch, vantirevels ad inamuros da saniester.

Risch:
Fluri, sameta avànt la Catregna vut maridar me!

Fluri: (a Risch)
Tei s’unfreschas peia par nus?

Catregna:
Na na, nus vagn bugent egn l’oter a nus vagnagn a maridar.

Risch:
A zuar fetg fetg dabot.

Catregna:
Par ca mieus pop vegi lura ear egn bab.

Fluri:
Tei âs egn unfànt?!

Catregna: (schanada)
Davent d’egn quart d’ura.

Risch: (targlischa)
Giahanas sameta avànt, jou se ussa ear sco igl va!

Giahanas:
Quegl e gea strusch da crer, sco quegl va cun egn’ea se qua. Dasperas vainsa ànc gnànc ainta màn
igls daners.

Sandra:
Tier nus giojan quels ear nigna grànda rola. Igls blears purs en betga rehs ad ân tutegna
survagnieu egna tgear duna.

Giahanas:
Ea…. aaa... jou less bugent mussar a tgei las andas pintgas, veans cun me, Sandra… (ri schano
separ Sandra)

Sandra: (dabass)
Bugent. Andas pintgas mi ân schon adegna interesso fetg - Giahanas.

Tuts dus davent a saniester.

Fluri:
Quegl e gea betga da crer. Gest dus frars mess sut tetg igl madem mumaint! Stupent! Quegl vut
gir … (tira anavànt cugls poleschs las stafas, lascha ir ellas a salegra) Igl Fluri Coray stat ledi!

Catregna:
Mo Fluri, tge fas tei ussa qua sainza nus?


Plausus Theaterverlag Heike Stuch – Kasernenstr. 56 – 53111 Turitg
Internet: www.plausus.de  Email: info@plausus.de  Tel. 0228/3694814   Fax. 0228/3694815
  Die Vervielfältigung dieses Textes ist nicht gestattet. Bitte beachten Sie die Aufführungsbedingungen.
Claudia Gysel – „Lieber ledig und frei“
- 34 -
Plausus Theaterverlag a0647

Fluri:
Par me vez betga da far quitos. Me nad vus segl voss bagn puril a giuded la furtuna. Quegl
cuvesch jou da cor a vus. (tuts dus or) Ad a mei cuvesch jou ussa ear anzatge.
(va par la pipa a pigl Playboy, safiera segl canape a marmugna tut cuntaint) Finalmeing plaz
avunda segl canape!

Fegn


Teater 2007

St-HIN 1-1

1
Igl pur rabgianto da l’amur

Parsùnas:

Rolf Casutt
pur
Susanna Casutt
sia duna
Steafen
fegl
Annalisa
fantscheala
Gion Huber
pur
Lea
feglia
Gelgia
madema feglia

Translaziùn: Selina a Nadia Fravi

1. act

1. szena:
Rolf, Susanna, Annalisa

Susanna: (sea anzemel cugl Rolf davo la mesa, sortescha a ligia la giaseta) Quents, quents ad ànc
egneada quents.

Rolf: Ign savess tartgear, c`igls carstgàns ân nut ple scort da far ca scriver quents. Agl ear azatge
legrevel trànteraint?

Susanna: (sortescha) Reclama.

Rolf: Quegl e bagn anzatge legrevel. Ascheia vagnsa anzatge par far fiac gratuitameing.

Susanna: Tei cun las tias getgas. Qua e ànc egna breav digl ufezi da scussiùn.

Rolf: Ear nut legrevel?

Susanna: Tei sas prezis sco’gl stat cun nus. (ligia) Stimo signur Casutt….

Rolf: Quegl tùna betga mal, curtaschevel e’l an mintga cass.

Annalisa: (vean da dretg a maglia egn mel)

Susanna: Betga ple gitg. (ligia) La perioda digl cumond da pajear e curida giou ad igI vos pajamaint e
ànc betga arivo. Parquegl stuagnsa marschar tier la stamaziùn. Igl nos fùncziunari da stamaziùn vean
gliendasgis a far egna visita segl bagn.

Annalisa: Tge munta stamaziùn?

Susanna: Quel fa egn bol sen tut la nossa roba.

Annalisa: (varda segl mel) Ear segl mel?

Susanna: Alura vean vandieu tut.

Annalisa: Alura vagnsa par furtuna egneada davent quellla mela viglia.

Rolf: A te vitier.

Annalisa: Sen la tia bucca savess’el ear gest far egn bol.

Rolf: Segias betga garmadia, schioc sas gest ir.

Annalisa: Quegl eara egna sgnocca, da quels bols fa’l sir me sen tgossas custevlas.

St-HIN 1-1_Igl pur rabgianto da l_amur_(st) y


Teater 2007

St-HIN 1-1

2
Rolf: (sasolza) Varda ca ti veans an tgadafiac, ti viglia zepla. (va suainter ad ella) (Annalisa va speart)

Susanna: Ussa stagnsa bien aqua. A tge fagiagnsa ussa?

Rolf: Egna bùna impressiùn?

Susanna: (dat digl tgieu) Tgalla cun las tias sgnocas.

Rolf: Anzatge vean a mei schon a vagnir andamaint. Tei sas gea: Igls ple tgutgs purs ân adegna igls
ple grànds hardefels.

Susanna: Sch’igl va suainter igls hardefels, es tei propi igl ple tgutg.

Rolf: E propi nut oter an la posta?

Susanna: Qua e ànc egna breav da l’assoziaziùn da purs.

Rolf: Quels san ear betga gidar a nus, quels ân avunda da far cun las gianetschas.

Susanna: A ea, parveda i ABS.

Rolf: BSE sanumna quegl.

Susanna: Qua e ànc egna breav digl pur Gion. (dat ella agl Rolf)

Rolf: Tge les lua quel? (ligia) Tgear signur…. tei….. quella e gea par te, tei es gea qua igl signur an
tgea.

Susanna: Nignas sgnocas, ligia ussa.

Rolf: “Var a saver vus”…he, quel e bùn, scriva var cun egn V anstei egn F… “ca jou cumprass bugent
giou a vus las vatgas.” Quegl e bagn egna bùna novitad. Sprànza e la nossa fantscheala ear aint agl
prezi. “Jou vignt sonda sperasvei, parquegl ca jou cumpr a vend ànc daple animals ad jou ve ànc
egna feglia ca sto maridar. Reh sto el betga easser mo intel – ligent” … tge ligaint… less quel alua
egn schender ca e malsàn.

Susanna: Mussa egneada quella breav! (Prenda la breav) Quegl â bagn num inteligent! (Breav
anavos) Ligia anavànt.

Rolf: … “forza ancanuschas tei ascheia egn?” Quel â egn rumàntsch, quel eara cresi an la scola da
pumers. Don ca jou sund betga liber.

Susanna: Ear scha tei fusti liber, prandess el te betga, el scriva gea “inteligent”… a quegl e ascheia
near ascheia egn pled easter par te. Peia e el egn pur cun bleara biestga ad egna feglia ca less
maridar. Fuss quegl betga anzatge par igl noss Steafen?

Rolf: Natiral, quella sto maridar igl noss fegl a nus vagn nigns problems ple.

Susanna: Scha que buab fuss me betga aschi tamalitg cugl va anturn femnas… quel less partout
saver nut da dunas.

Rolf: Quegl e betga da saschmarvagliear, quel â ons or vieu la nossa letg, qua sto el gea ver igl nas
plagn.

Susanna: Segias betga maltraitg, schioc never… nus vagn egna bùna letg.

Rolf: (Dascus) Mo me, scha tei dormas.

Susanna: (Va tier la faneastra a cloma) Steafen, via!!! (Tier Rolf) Peia sch’igl Gion-pur vean, stuagnsa
easser ampo tgears cun el.

Rolf: Nign problem, mo tei stuessti forza antschever ad exerzitar.


Teater 2007

St-HIN 1-1

3

2. szena:
Steafen, Susanna, Rolf, Annalisa

Steafen: (Vean damiez) Tge dat’igl impurtànt, c’jou vignt clamo davent da la lavur?

Rolf: Cunzegl da gueara. – Igl general â igl pled!

Susanna: (git) Ste egnea quieu. Saset giou!!

Rolf: Pass cadenza… marsch. (Tuts dus marscheschan tier la mesa, stattan eri davànt tier) Sear
giou!!!

Susanna: Sear giou!!!

Steafen: Capieu, sear giou! (Tuts dus sean speart giou)

Susanna: Tearla buab, tei es ussa an egna vigliadetgna noua ca las dunas vignan interessàntas a
noua c'ign patratga ved'igl maridar.

Rolf: Mo me tartgear ved igl maridar, segias par l'amur da Dieus ampo prudaint..

Susanna: Te â nign dumando.

Steafen: Tei âs schon raschùn mama, jou tratg ear blear veda ancunaschientschas, mo sir betga ved’
igl maridar.

Rolf: Fetg bien buab, vezas Susanna, l’inteligenza â’l da me.

Susanna: (Setg) Quegl e bagn pussevel, jou ve numnadameing ànc la mia. (Tier Steafen) As peia
schon egna agl deposit?

Steafen: Oo ea, sen deposit vess jou avunda.

Rolf: Prezis sco jou… jou ear ear egn grànd colectur… ad ussa ve jou tutegna me survagnieu igl
tgirùnz da la stizùn. (Cloma) Annalisa!!! Radi a mei egn vinars, jou ve da basegns egn.

Susanna: (Tier Steafen) Tei âs sir schon santieu, c’igl va a nus betga aschi bagn.

Steafen: Partge betga, easses malsàns?

Susanna: Fisicalmeing betga. Mo igl bagn. Tei sas bagn ca nus gudagnagn blear megna poc.

Annalisa: (Orda la tgadafiac) Tge’e?

Rolf: Radi egn vinars, a fe egneada anavànt!

Steafen: Quegl e egna bùn'ideia.

Annalisa: (Tier Susanna, dultg) Peia egn café sainza vinars par tuts.

Susanna: Prezis.

Annalisa: (Dultg) A anzatgi digls umens anzatge ancunter? (Riànd davent an tgadafiac)

Rolf: Jou vignt schon ànc tier igl mieus vinars, gliez sas easser sira.

Susanna: (Tier Steafen) Tearla buab, l’otr’eanda vean igl ufezi da pègn tier nus.


Teater 2007

St-HIN 1-1

4
Steafen: Mo mama, alura fussi bagn egn sbagl, scha jou maridass? Varda ussa eassen nus an
quater…

Rolf: An tres… parquegl ca l’Annalisa stos betga ple quintar, quella â schon prest igl davos.

Steafen: …peia scha jou marid eassen alura an quater… alura vignan ànc zirca quater unfànts…

Rolf: … fa otg.

Steafen: Quels maridan puspe, alura eassen sedesch.

Rolf: Quels survignan puspe unfànts, quegl dat traintadus.

Steafen: Tgala bab, quegl dad gea egna pintga vischnànca.

Susanna: Mo buab, tei stos bagn betga maridar par samultiplitgear sco lieurs… tei stos me maridar
egna c’â raps.

Steafen: Tei manegias egn beal pestg d’or?

Rolf: Stos me dar adaitg ca ti surveans betga ascheia egn carpiùn.

Susanna: Tei bagliafas bagn betga da me?

Rolf: Mo Susanna, tei es bagn nign carpiùn… aschi grànds pestgs sco tei ân bagn nign num.

Steafen: Avànt egn on tier la feasta da vischnànca ve jou amprieu d’ancanuscher egna. Quella vess
jou marido immediatameing.

Rolf: Feasta da vischnànca? De adaitg cun quellas ancunaschientschas durànt egna feasta. La tia
mama ve jou ear amprieu d’ancanuscher ascheia. Sas ànc Susanna?

Susanna: Ea, alura eassen ieus sen la veia da spèrts, parquegl c’ign sa la bitgear aschi bagn agl
stgir.

Rolf: Prezis. Ple scort vessiou pears te an là.

Susanna: Partge?

Rolf: Parquegl c’igl vess alura do egna atracziùn daple.

Susanna: Ti tgutg barloter. De adaitg buab… igl pur Gion vean tier nus cun la sia feglia. Egn pur
grànd, santali. El anquiera par la si feglia egn um da la cuntrada. El â egn grànd bagn puril, blears
daners ad biestga… curt a bagn, prezis igl dretg par nus… ee… par te.

Steafen: Quella sa betga ver grànda valeta, sch’el va cun la si feglia d'egn esch tier l’oter.

Susanna: Me le egneada vagnir ella, alura vurdagnsa anavànt.

Rolf: Tei stos me tartgear: mender ca la ti mama sa’gl betga easser.

Steafen: Jou anquier a mei la mia spusa schon sez. Ad ussa stoia puspe ir a luvrar. Las mis vatgas
ân fom. (va)

Susanna: Quel â igl madem tgea dir sco tei. Ad ussa vonti a luvrar.

Rolf: Ad igl café?

Susanna: Sas prender ple tard. Tei vas ussa a tarschinar la stiva sura, a sch`igl Gion vean, zuglias el
anturn igl det, cas survagnagn quella mata par igl Steafen. As capieu tge ca ti âs da far?


Teater 2007

St-HIN 1-1

5
Rolf: Zugliear anturn igl det la stiva sura, tarschinar igl Gion a survagnir anturn la mata.

Susanna: Jou dund sei agl. (damiez davent)

Rolf: Oo Susanna, tge âs ear fatg cun me? Jou sund me ple egn sdratsch. Igl dat aschi blearas dunas
sen que mund, tgearas a pulitas, nus vagn egn avainzamaint da dunas….. a me tutga puspe quella
vanzadira!!! (dretg davent)

3. szena:
Gion, Lea, Annalisa

Gion: (Igl petga, Gion vean cun Lea) Via aint a ste eri.

Lea: Jou ve gea ànc getg nut.

Gion: Mo tei levas sir gest.

Lea: Sir. Partge lesti tei anzuma spusar me cun que fegl?

Gion: Parquegl c’jou ve udieu c’el segi egn schuber a husli buab, tge c’ign tgata betga ple blear
oziglgi.

Lea: Mo tei lubeschas bagn, ca jou vard egneada da lientsch sen el. A sch’el ademplescha las mias
pratensiùns, savagnsa nus alua egneada ampo sgnuflagear egn veda l’oter a scha quegl
cuntantescha me a sch’el â sper igl luvrar ear ànc otras qualitads… alua savagnsa forza bagliafar d’igl
maridar.

Gion: Tge âs tei par egn tgeart stgazi da pleds? A per ques giavischs ca ti as.

Lea: Jou less me semplameing betga saschar spusar sen quella maniera, quegl e bagn sco agl tains
medieval. Jou ve an la mia veta per amprieu d’ancanuscher egn um c’jou vess ànc bugent amprieu
d’ancanuscher ampo miglier, quegl eara quel da la davosa feasta da vischnànca.

Gion: Ad â'l gieu daners?

Lea: Jou cres betga.

Gion: Alura sas gest amblidar el. Ussa tearla Lea. Quel qua e igl sul fegl da que bagn. Varda peia ca
tei es ampo tgeara cun el a mussa ad el, tge ca ti âs tut.

Lea: (riànd) Aschi lientsch vean'igl ànc, jou muss a quel bagn betga tut.

Gion: Jou maneg matem, tge ca ti es par egna bùna partida. Fas ampo beals îls ad el.

Lea: (riànd) Sco manegias alua quegl?

Gion: Scha tei vezas el, struclas ampo saro igls îls, sas ascheia (fa agl) … alua vas ampo datier cugl
cumbel, sas ascheia… (mussa ad ella) … alua stumplas el ampo fegn, zirca ascheia… (mussa ad
ella)

Lea: (Sa prest betga ple sainza rir) Gi egneada bab, âs tei ear amprieu d'ancanuscher la mama
ascheia?

Gion: Sir.

Lea: Manegias betga bab, ca quegl cura oziglgi ampo oter?

Gion: Sir betga… las tradiziùns viglias en ànc adigna las miglras.

Lea: (Ad ella ple la tgossa plànsieu) A sco vagl alura anavànt?


Teater 2007

St-HIN 1-1

6

Gion: Alua stos propi rir da cor … ri egneada ascheia.

Lea: (Fa egna gnefa) E quegl da cor?

Gion: Quegl e betga propi da cor….. ascheia fui el petost.

Lea: A tge vean suainter?

Annalisa: (vean or da la tgadafiac cun scariolas da café)

Gion: Quegl e lua egn survetsch. Qua vean schon igl café.

Annalisa: Aa nus vagn visitas. (metta igl café sen mesa, svida aint) Tge les vus a qua?

Gion: Jou sund igl pur Gion a quegl e la mia feglia la Lea.

Annalisa: Tge les vus?

Gion: Nus vagn egn termin cugl Rolf. Stgagnsa prender plaz?. (sea giou a less bever café)

Annalisa: Davent cun la deta, quegl e igl café d`igl pur.

Gion: (a safatg bletg) El â sir nut ancunter.

Annalisa: Mo jou. Schioc sto jou ànc egneada ir a far café. Jou vont gest a clamar el.

Gion: Quegl e egna bùna ideia.

Annalisa: (savolva ànc egneada tigl esch ad veza scogl Gion less bever café)… Sched gea la detta
d’igl café! (Gion meta la scariola sen la mesa) (Annalisa va dretg davent)

Lea: Quella à detg tgavels segls daints.

Gion: Quella e ànc mendra ca la nossa fantscheala a tgea. (varda anturn an stiva) Jou se betga,
aschi reha veza quella stiva betga or.

Lea: (â vurdo or da la faneastra) Oo na, que mat da la feasta da vischnànca.

Gion: Tge e liber?

Lea: Bab jou sund gea igl teas sul unfànt.

Gion: Siir.

Lea: A tei âs me nunadieu bugent.

Gion: Siir.

Lea: Ad tei vol gea c`igl teas sul unfànt vean vantirevel?

Gion: Siir.

Lea: Ordafora e que mat da la feasta da vischnànca, a scha jou ve vieu andretg e quegl igl fegl da
que bagn puril.

Gion: Quel ca à nign raps? Gest ascheia vezi or an qua.

Lea: Es aschi bùn bab, tei stos ussa giugliear egn teateret cun me. Tei às davenda oz duas feglias.

Gion: Tge ve jou?


Teater 2007

St-HIN 1-1

7
Lea: Duas feglias.

Gion: Quegl savess jou bagn. Danunder survignti alura schi speart nà egna savunda feglia?

Lea: La savunda feglia sund ear jou.

Gion: Aha.. capesch. (tgurlotta igl tgieu)

Lea: Varda bab, jou vont ussa sur la veia agl nos hotel ad vignt sco la ti savunda feglia Gelgia
anavos….. mo jou gioi quella Gelgia ampo bala bala, capeschas?

Gion: (dat digl tgieu) Cler….. nign pled!

Lea: Jou less dar da patartgear a que mat or là. Tei stas a qua ad raquentas a quels ca tei es a qua
cun las tis duas feglias. Ascheia se jou vurdar scha quel mat a me propi aschi bugent scol à fatg tier la
feasta da vischnànca….. a scha quegl e la vardad âs tei la ple vantirevla feglia d`igl mund.

Gion: Scha tei manegias Lea, giugliagnsa que teater, mo propi bagn sasaint jou me betga.

Lea: Jou drov igls tieus igliers, alura fetgi ànc tartscholas ad egn peer viriclas an fatscha. (meta sei
igls igliers ad anquiera la veia tigl esch) Tei es igl miglier bab c`igl dat.

Gion: Jou se. A tei es la ple maltratga feglia ca va anturn, manar la gieud talmeing pigl nas...!

Lea: Alura tocen ple tard ad betga amblida, egn’eada sund jou la Lea a lotreada la Gelgia. (va davent)

Gion: Me scha quegl va bagn.

4. szena:
Gion, Rolf, Susanna, Gelgia

Rolf: (vean da dretg) Qua sund jou. Bungi Gion. Vevas egn bùn vieadi?

Gion: Graztga.

Rolf: Prenda plaz. (tuts dus sean giou)

Gion: Lastgiou bever que cafè?

Rolf: Me prenda, jou less nign. Tei âs scret ca tei prendas cun la tia feglia?

Gion: Feglias Rolf feglias. Jou ve duas. Lotra feglia leva ussa tutegna ear vagnir cun.

Rolf: Quagl e gea marveglius, lura â'l gest egna pintga schelta.

Gion: Prezis.

Rolf: A noua en alura quellas duas feglias?

Gion: Ellas en agl hotel a safan bealas.

Susanna: (vean aint) Aah tei es ussa igl pur Gion?

Gion: Prezis…. ad tei es sir la duna d`igl Rolf?

Rolf: (da la vart) Displaschevlameing.

Susanna: Ea.

Gion: Ve schon udieu blear da te.


Teater 2007

St-HIN 1-1

8
Susanna: Sprànza me digl bien?

Gion: Sco’gn prenda agl.

Susanna: Noua âs lua ussa la tia feglia?

Rolf: Igl en an duas.

Gion: Ea jou ve schon raquinto agl Rolf, jou ve egna savunda feglia.

Susanna: A quella less ear maridar?

Gion: Scha jou survignt egn par ella siir.

Susanna: Mo jou ve me egn fegl.

Rolf: P`igl mender cass fuss jou ear ànc disponibel.

Susanna: Betg’amblida tei es marido cun me!

Rolf: Sco savess jou amblidar quegl. Veda la nossa noza agl tgamagieu a rumplano, mo jou lev betga
ver quella anzena da la natira.

Susanna: Tgala da gnurgnear, schioc survignan igls carstgàns ànc cumpassiùn cun te.

5. szena:

Gelgia, Gion, Rolf, Susanna

Gelgia: (Lea vean sco Gelgia a gioia egna naiva mata da la campagna, porta igliers ad egn`otra
frisura, â aint egna rassa near tgòltschas, â viriclas an fatscha a bagliafa nunprezis) Bungi anzemel,
ussa sunti a qua.

Tuts: (vardan perplex sen ella)

Gion: Quegl sa betga easser.

Rolf: Tgi es tei?

Gelgia: Bab, gi ad el tgi ca jou sund.

Susanna: Tge bab???

Gion: Quegl….. e ussa la mia savunda feglia….em…..em

Gelgia: …..Gelgia!!!

Gion: Gest prezis....la Gelgia.

Rolf: Jou ve gea schon vieu blear, mo….

Susanna: Me tutga igl culp.

Gelgia: La Lea lascha drizar or c’ella vean ple tard.

Rolf: Sprànza veza quella or ampo miglier.

Susanna: Sameia quella feglia ear a tgei?

Gion: La Lea e gartageada migliera.

Susanna: Ussa drov jou egn vinars.


Teater 2007

St-HIN 1-1

9

Rolf: Jou ear. (va par la buteglia a svida aint)

Gion: Jou drov egn dubel. (beva or a svida speart aint egn savund)

Rolf: Via Gelgia, sea giou.

Gion: A sco ple a tgei la mia feglia.

Rolf: (beva svida puspe aint) Ampeara ànc egneada scha ve bavieu tres vinars.

Susanna: Jou sto speart ir sen la toileta. (stat speart sei a fa ir igl tgieu, va dretg davent)

Gelgia: Noua e ussa quel mat ca stuess maridar.

Rolf: Quel vean ànc bòld avunda, nus lagn gea betga ruinar ad el igl antier gi.

Gelgia: Jou salegr me schon aschi fetg sen la noza, parquegl ca ve ànc mena ampruvo agl…..fa
quegl mal?

Rolf: (stat sei) Jou vont egn eada a vurdar tge ca la Susanna fa. (savolva segl esch) Ampeara ad ella
scha quegl fa mal. (tgurlota igl tgieu a va)

Gion/Gelgia: (rin da cor)

Gion: Ascheia tgutgas fatschas vea schon da gitg betga ple vieu. Que teater e egn detg divertimaint.

Gelgia: Never qua vaignsa gnànc ple dad ir agl teater da la cumpagneia. Mo tei stos uss’ir, igl fegl digl
bagn vean siir prest a vagnir.

Gion: Mo betga va megna lientsch, never.

Gelgia: Ussa stos jou me vurdar ca fetg nut sutsura. Far ampo beal îls a rir da cor, alura vean’igl
schon ad ir ân las tgòltschas.

6. szena:
Gelgia, Steafen

Steafen: (vean aint ad stat segl esch) Par l'amur da Dieus, tgi e alura quegl? (tamànto) Hallo!

Gelgia: (savolva a amova sco egna balena tier Steafan ) Hallo! (meta igl tgieu sen sia schuveala a
stumpla el) Sco vagl!

Steafen: (cupetga anavànt) Ansand nav’igl ànc bagn. Tge dess quegl?

Gelgia: Ussa vean quegl da cor. (ri)

Steafen: Fagl anzanouas mal?

Gelgia: Vez jou or scheia? (ri puspe tgutg sen el)

Steafen: A sco. Tei stos gea ver dalurs. Tgi es lua tei?

Gelgia: (balbegia) Jou sund la Gelgia d`igl Gion, ve egn grànd bagn, 80 ha pros, 30 ha hardefels, 40
ha gòld. Agl nuegl veinsa 38 vatgas, 6 bovs, 24 piertgs, 180 gagliegnas ad egn còt. Las nossas
vatgas agls piertgs en fritgevels a vignan an 4-6 eandas a far. Mo schioc eassen sàns.

Steafen: So sooo. Ad tge vol tei tier nus?


Teater 2007

St-HIN 1-1

10
Gelgia: Jou sund vagnida cugl meas bab, parquegl c`egn fegl da pur e a qua a quel lessi pacagear
aint a prender a tgea par maridar.

Steafen: Eaa, ancanuschas tei alura que fegl?

Gelgia: Na, mo jou creg prest ca tei segias el.

Steafen: Ea ea, sund jou. Mo tei vas a mei ampo git veda quella roba….
nus stuessan amprem samprender d`ancanuscher.

Gelgia: Nign problem…. nagnsa?

Steafen: Noua?

Gelgia: Gliez e a mei tutegna, forza an la ti tgombra....

Steafen: Sas tge Gelgia, gis agl teas bab egn tgear salid…..

Gelgia: …drezi or…

Steafen: …a sas gir ad el ca jou salasch me betga spusar, a tei fusti la davosa ca maridas.

Gelgia: Bien alura spitgagnsa parveda me aschi gitg.

Steafen: Quegl tign jou betg'or!! Adieu!! (speart dretg davent)

Gelgia: (ri) A’l quel tgapo tema. Quegl e gartagieu prima. Mo ussa stos jou ir a samidar. (va speart
davos davent)

7. szena:
Steafen, Susanna, Rolf

Susanna: Buab, jou capesch te, ella e betga propi banadida cun blear baleztga, mo raps â ella sco
fagn.

Steafen: A tuma e'la sco la veia.

Susanna: Patratga ampo veda la nossa situaziùn.

Steafen: Aschi schlieut sagl a nus betga. Par quella matta e igl survetsch da catastrofa raspunsabel.

Susanna: Mo Steafen.

Steafen: Cun quella se jou gea schar ver me nagliur.

Rolf: (vean aint) Mo bagn, segl tren da spierts tier la feasta da vischnànca.

Steafen: Bab, le las tias sgnocas, a mei egl betga propi da rir.

Rolf: Me nigna panica, amprem vardas egneada sco la savunda feglia veza or. Forza e quella ple
beala.

Steafen: Quegl se jou a mei betga sameter avànt.

Rolf: Schi blear sco se e quegl la sia feglia orda l’amprema letg… Peia en las mamas differeintas.

Susanna: Mo igl bab e igl madem a sen quel veani sesur.

Rolf: Prezis. Sameta avànt scha jou fuss betga sto ascheia egn beal mat, alura vizes igl noss buab or
sco la Gelgia.


Teater 2007

St-HIN 1-1

11
Susanna: Omidus. Nus earen igl ple beal peer an la vischnànca cur ca nus vagn marido.

Steafen: Ou na, sco ân alura tgels vieu or?

Rolf: A mei e la balezia restada.

Steafen: Par cuntaintar vus vardi ànc sco l`otra feglia veza or. Mo scha quella veza ear or ascheia
sco igl “Glöckner da Notre-Dame”, lua stunti sulet.

Susanna: Nut e, ussa duvragnsa suaintervagnànts.

Rolf: Mo qua se jou betga ple gidar, la viglia fus schon a qua, mo la tgàrn e flevla.

Susanna: Da te bagliafa ear nign. Igl Steafen â da maridar a vagnir vantirevel.

Stafen: Vantirevel? Cun maridar?

Susanna: Ach tge. Tei eares ear vantirevel cur ca tei âs marido me, near?

Rolf: Quegl e schon gitg annà, quegl se jou betga ple.

Susanna: As tei betga getg, scha tei survignas me betga vomas an egna otra teara a viver.

Rolf: Scha fuss me betga sto aschi schlieut sen pes…..

Susanna: Tge dess quegl ver num?

Rolf: ….jou fuss viagieu ad viagieu….

Susanna: Fito cun sgnocas. Igl Steafen à ussa ànc da vurdar l`otra ad egna da quellas duas vean
spusada, basta. (davent)

Steafen: La regenza â bagliafo.

Susanna: (earva puspe igl esch) Via ussa a purtar aint la lena, es betga me qua par bagliafar. (esch
puspe saro)

Rolf: (stat sei a mussa segl esch) Jou fages a mei grànd patratgs avànt igl maridar. (davent)

Steafen: Gliez sas easser siir. Jou less gea betga finir ascheia sco vus.

8. szena:
Steafen, Lea

Lea: (â samido, normal) Bùn gi! Egl lubieu?

Steafen: (savolva, less gir anzatge a dat egn sagl) Sontga Maria!

Lea: Tut falo…. Lea ve jou num…. ancanuschas me betga ple?

Steafen: Lea da la feasta da vischnànca!!

Lea: Prezis, ….ad tei es que typ c’â raquinto a mei beallas tgossas durànt la feasta da vischnànca a
bitgieu a bitgieu âs me (seara igls îls)……a do beeeetgs (energic)…. me ca lasch te veda la mia
vastgadira, never!!!

Steafen: Betga fe ascheia egna rebeliùn parveda ques betgs, jou dùnd els a tgei gest puspe anavos.

Lea: A mei eari tutegna parveda ques betgs, tei eares gea betga cuntaint a levas ànc ir an tgombra.


Teater 2007

St-HIN 1-1

12
Steafen: Jou? Veda quegl se jou me, me flevel saragurdar.

Lea: Nus vevan las tgombras gest egn sper l'oter.

Steafen: Aa, quànt practic.

Lea: Cur ca ve getg a tgei ca jou sund nigna zuela, es gest sto amparmalo ad es ieu sen la ti tgombra.

Steafen: Jou ear matem frustro.

Lea: Mo betga gitg, curt suainter âs pusto egna buteglia vegn tier la mata da tgombras.

Steafen: Parveda quegl ca ve survagnieu sed.

Lea: La mata da tgombras a radetg dus magiels da vegn.

Steafen: Gliez e gea logic sch`egn va rut.

Lea: Alura âs tei ànc barato anzatge, anstai da tgapar la buteglia da vegn veda igl culiez âs tgapo la
mata da tgombras.

Steafen: Quegl eara egn pintg sbagl.

Lea: Que sbagl e a tgei per l`otra damàn vagnieu andamaint.

Steafen: Cler, avànt ear`igl gea notg. Parveda quel stos betga ple easser vilo sen me, quegl e dagi
passo. Ussa fussi pront da maridar te.

Lea: Aha ad tgi fuss jou alura? La spusa near la mata da tgombras. Fri siir la mata da tgombras
parquegl ca tei veans a maridar egn’otra, frisiir la Gelgia.

Steafen: Tge vignt jou?

Lea: Prezis, igl meas bab a radetg nà qua ella.

Steafen: Igl tieus bab? Ea tgi e alura quegl?

Lea: Igl „pur Gion“ … a la Gelgia e la tia spusa, â el getg a mei.

Steafen: (ri) Mo Lea, quegl e egn sbagl. Igl mieus cor batta me par te… sco an egna feavra.

Lea: Alura stos ver egna feavra ca mida.

Steafen: Jou vez schon, parveda quel’ istorgia da ple bòld âs me betga ple bugent.

Lea: Prezis. Jou tarmet a tgei puspe la Gelgia. (Davent)

Steafen: Ea giavelaint, quegl e gea par pischear ieli da tgavels. (Dat egn plùnt sen la mesa)

9. szena:
Steafen, Susanna, Rolf

Susanna: (da dretg cun Rolf) Ea buab, le antier quella mesa.

Rolf: Nus lagn gea betga magliear gioubass. Tge e ear liber?

Steafen: Jou ve bagn raquinto a vus, ca ve amprieu d’ancanuscher egna mata tier la feasta da
vischnànca avànt egn on… egna mata gitg jou a vus… egna mata…

Rolf: (â dumbro cun) Quegl en schon tres…


Teater 2007

St-HIN 1-1

13

Steafen: Jou gitg a vus, îls sco nizùns… levzas sco tscharieschas… vestas sco apricosas…

Rolf: Egna antiera turta da fretgs.

Steafen: Curt a bagn… prezis igl mieus tip.

Susanna: Ad noua e igl tieus… tip?

Steafen: Davent… ella â me betga ple bugent.

Rolf: Peia egn tip da santimaints.

Susanna: Lasch jou forza ear egneada saver, tgi ca quella mata e?

Steafen: La savunda feglia d’igl “pur Gion”. Igl bab dad ella â getg, c’jou marid la Gelgia, ussa less
ella saver nut ple da me. Anzatge gitg jou a tgei mama, sch’jou survignt betga la Lea, alura dund jou a
mei la cula.

Susanna: Tge tgutgadad. Scha jou vess lieu sturnir me parveda mintga um…

Rolf: … vesti duvro egna mitraglia?

Steafen: Mo sco es vagnida a frida cun tut ques canasters?

Susanna: Fetg sempel, jou ve ampurmess a tut igls umens vandetga ad ord’andira marido igl tieus
bab.

Rolf: Jou vess gieu ple bugent, scha tei vesti prieu la mitraglia!!!

tenda
2. act

1. szena:
Susanna, Steafen, Rolf

Susanna: (tuts tres sean veda la mesa) Ussa betga fe schi vess, scha la Lea less te betga, prendas
semplameing la Gelgia.

Rolf: Me scha vus dunas savez aranschar egna noza- alura easses cuntaintas.

Steafen: Jou sto ànc egneada ponderar quell’ antiera tgossa.

Susanna: Ponderar? Vol ànc spitgear diesch ons? Varda segl tieus Bab,quel â ear betga studagieu gi
ad â gest tgapo me.

Rolf: Ad jou andir ànc oz.

Susanna: Sapatraitga veda nossa situaziùn finanziala a ved’igl executur giudizial.

Rolf: Betga tgatscha ascheia igl tieus fegl…. Igl zap an la letg e betga aschi simpel.

Susanna: As tei forza pears igl teas tgieu cun maridar, near tge?

Rolf: Pears betga, mo stiert fearmameing. Sund sto egn beal tabalori cura c’jou ve marido.

Susanna: Beal earas ànc mena. Ad ussa tgalas, tei temaintas que pover buab. Me raquenta ear egn’
eada da las bealas vards da la letg.

Rolf: Qua dat igl betga blear da raquintar.


Teater 2007

St-HIN 1-1

14
Susanna: Da la faszinaziùn d’egna duna….

Rolf: … As tei getg faszinaziùn? (ri) Tier te faszineschan me seglple ànc igls tieus pleds.

Susanna: Egna duna e egn ver tschincetg… mievla, sacrifitgeada, curt a bagn egna duna…

Rolf: … â adigna raschùn.

Susanna: (salascha betga disturbar) Egna duna pertga cugl sieus um igl bien ad igl schliet, malaveta
a fastedi tocen…

Rolf: …ca Dieus deliberescha igl um, amen!

Susanna: Scha tei bagliafas ànc gi tala grascha sas sez preparar tias tschaveras! A far la laschiva!

Rolf: Vezas Steafen, quegl e ear ascheia egna „beala vart“ da la letg.

Steafen: (petga sen la mesa, tuts dus tgapan tema.)

Rolf: Tge e liber? Filas uss digl tutafatg?.

Steafen: Prezis ascheia fetg jou agl.

Susanna: Tge fas Steafen?

Steafen: Sco tei mama, jou ampurmet a tutas dunas vandetga a marid la Gelgia.

Susanna: Prima buab, prezis ascheia fas egl.

2. szena:
Susanna, Steafen, Rolf, Gelgia

Gelgia: (petga, tgita an stiva) Hallo?

Susanna: Hoi! (da la vart) Par l'amur da Dieus, quegl e schon egna duna poratscha.

Rolf: Lesti betga vagnir aint?

Gelgia: Schon, mo igls meas pes en tschufs.

Susanna: Quegl fa nut, tei âs gea aint calzers. (Gelgia vean aint)

Steafen: Tei veans gest dretg. Via nà qua, mo ampo speart.

Gelgia: (va vei tier el) Partge?

Steafen: Va an schanuglia!

Gelgia: Partge, jou less betga tarschinar igl palantschieu.

Steafen: Ste eri, ussa bagliaf jou! (schmatga ella gioubass) Tei gis ussa a mei ca tei âs bugent me a
c’jou dess maridar te.

Gelgia: Mo betga durànt ca sund an schanuglias! (less lavar sei)

Steafen: Tei stas ussa a là a gis a mei ca tei âs bugent me a ca tei lesti maridar me.

Gelgia: Tei sas ver bugent me a jou se maridar te.

Steafen: Falo… Jou marid te!


Teater 2007

St-HIN 1-1

15

Gelgia: Quegl gitg jou gea, jou marid te.

Steafen: Tei bagliafas ussa suainter tut a mei. Jou ve te bugent.

Gelgia: Jou ve te bugent.

Steafen: Tei veans la mia pura.

Gelgia: Tei veans la mia pura.

Steafen: (despero) Na tei.

Gelgia: Na tei?

Rolf: Jou sto ir, quegl tigna gea nign carstgàn or. Scha quella strànglas egna mustga vess ella daple
tgarvi agl magùn c’agl tgieu. (less ir)

Susanna: Noua lesti tei ussa ir?

Rolf: Jou vont a lavar igls pes. (va)

Susanna: Tge, ussa amiez l’eanda?!

Gelgia: Se jou ussa puspe star sei?

Steafen: (resigno) Da me anor.

Gelgia: (Stat sei) Ad partge ve jou stuieu far tut quegl.

Steafen: Quegl eara ussa igl noss spusalezi.

Gelgia: Quegl eara igl noss spusalezi?? Ea, sco e alura la noza?

Steafen: Ànc mender. So mama, es ussa cuntainta cugl tieus buab?

Susanna: Gest aschi grob vesti betga stuieu easser.

Steafen: Jou ve gea getg, c’jou prend vandetga!! Sprànza survagnainsa nus nigns unfànts.

Gelgia: Schon megna tard.

Steafen: Tge schon megna tard. Tei lesti bagn betga gir ca tei surveans egn unfànt?

Gelgia: (Dad d’igl tgieu)

Steafen: Quegl schmarvagliescha me ussa schon ampo. Tgi gi quegl?

Gelgia: Igl miedi.

Steafen: A tgi e igl bab?

Gelgia: Gliez â’l betga getg a mei.

Steafen: Jou vignt ànc nar. Quegl surviv’iou betga. (va)

Susanna: Quegl e bagn betga la vardad, near?

Gelgia: Igl miedi â me getg, sch’egn pop vean, stotgi puspe ir tier el. Mo tocen ussa e ànc vagnieu
nign.

Susanna: Ea, matem tier la visita. Mo tei âs bagn nign amitg, near?


Teater 2007

St-HIN 1-1

16

Gelgia: Partge? Drovi gliez?

Susanna: Na, na tier te egl miglier scha tei âs nign.

3. szena:
Gion, Gelgia, Susanna

Gion: (vean damiez) Ah, qua es tei. Jou anquier te dapartut a tei stas qua anturn.

Gelgia: Betga me gliez, egn tains ear jou ear an schanuglias.

Gion: Partge?

Gelgia: Jou ve gieu igl mieus spusalezi.

Gion: Ah, ascheia…... tgeeee as tei?

Gelgia: Cugl Steafen (dat egna îleada ad el)

Gion: (tier Susanna) e quegl la vardad?

Susanna: Jou se betga propi… cres schon!

Gion: Quegl stuagnsa bagn festivar?

Susanna: Jou se betga scha anzatgi â grànd gust da festivar.

Gelgia: Jou vont speart an l’ustreia Bavregn tier la Lea a raquint tut ad ella. Anzatge ti se jou gir bab,
ascheia egn spusalezi e egn detg strapazi. (dat egna îleada ad el, less ir)

Annalisa: (Vean da davos tier Gelgia) Ah, qua es. Qua ve jou las spàngas ca tei levas… ah, âs tei
schon samascro?

Susanna: Samascro?

Gelgia: Tgi easses vus? Jou ve nign ideia tgi ca quegl e! Jou sto ussa ir. (speart davent)

Annalisa: Tge dess jou ussa cun quellas spàngas?

Susanna: Partge samascro?

Annalisa: Quegl e bagn sia feglia, near betga?

Gion: Ea, la mia savunda.

Annalisa: (ri) Hä, quel e bùn, ella â getg c’ella segi la sula…

Gion: (Tigna saro ad ella la buca)… feglia ple viglia. (ri an direcziùn da Susanna) (tier Annalisa) Fe
ussa nigns sbagls, igl dess betga easser igl tieus don!

Annalisa: Aha, ussa capeschi (tier Susanna) Ea, la ple viglia feglia. (tier Gion) Alura eara quella qua
la…

Gion: … eara la ple giuvna feglia.

Annalisa: Ussa capesch jou. (dascus tier Gion) Tge survignti par quella malzigna?

Gion: Egna da tschient! (prenda or la bursa)


Teater 2007

St-HIN 1-1

17
Annalisa: Igl dubel!!!

Susanna: Tge discurez?

Annalisa: Nut, nut, nus vagn me gest bagliafo dilgs prezis horends agl hotel. Anturn 200.- fràncs par
duas notgs, never Gion?

Gion: Ea, ea. (Dat ad ella zupo igls raps)

Annalisa: Adia!! (ri, va an tgadafiac)

Gion: Ti dragùn angurt. (tier Susanna) Quegl e ussa ear ieu speart cun quels dus!

Susanna: Ea, less pletost gir megna speart.

Gion: Sch’els ân bugent egn l’oter, partge betga?

Susanna: Mo, igl Steafen vut la tia buaba gnànc.

Gion: Ea, partge â’l alura saspuso?

Susanna: Orda spira greta! Parveda l’otra feglia da te.

Gion: Parveda la Lea?

Susanna: Ea, igl Steafen â amprieu d'ancanuscher ella tier la feasta da vischnàncas, mo ella less
saver nut ple dad el. Parquegl â’l saspuso cun la Gelgia.

Gion: Tge caleri!

Susanna: Savesti betga ànc egneada bagliafar cun la Lea?

Gion: Ampruvar se jou gea, mo ella â igl madem tgieu dir sco jou. Tutegna, nus stuessan ussa
egneada tractar la nossa fatschenda. Tge survean igl tieus buab sch’el marida?

Susanna: Gliez stos vurdar cugl Rolf.

Gion: Egn per melis stuessen schon curer.

Susanna: Tgeee gest egn per melis? (dascus) Nus vagn gea gnànc 300 fràncs pigl stamader.

Gion: La Gelgia survean zirca 50'000.- fràncs.

Susanna: (fetg cuntainta) Quegl savagnsa duvrar.

Gion: Tge gis?

Susanna: Äää… Cura survean ella quegl?

Gion: Igl gi da noza.

Susanna: A tge survean la Lea sch’ella marida?

Gion: Nut.

Susanna: Partge nut?

Gion: Parquegl ca la Gelgia e betga la ple beala, ve jou tartgieu, quella surveans betga liber sainza
daners, parsuainter survean la Lea nut.

Susanna: Tge pareri.


Teater 2007

St-HIN 1-1

18
Gion: Bien peia, jou vond a vurdar tge ca las mias feglias travaglian. Tocen ple tard. (va)

Susanna: Ea, ea tocen ple tard. (Spetga tocen c’el e davent) La Lea survean nut. An que cass sto igl
mieus fegl tutegna maridar quella disturbada. (va tier igl esch a cloma agl Steafen) Steafan! ---
Steeeaaafen!!!

4. szena:
Susanna, Rolf, Steafen, Annalisa

Rolf: (Vean aint) Tge vol?

Susanna: Es tei igl Steafen?

Rolf: Vez jou or ascheia?

Susanna: Partge veans peia?

Rolf: Scha tei sgregnas an tala maniera e siir puspe liber anzatge a quegl interesescha ear me.

Steafen: (Vean) Tge vol, mama?

Susanna: Sea egneada giou.

Rolf: Dastg jou ear sear giou?

Susanna: Da me anor.

Rolf: Graztga zùnd fetg.

Susanna: Peia, jou ve bagliafo cugl Gion. La Lea survean nut, mo la Gelgia survean  50'000 fràncs. A
parquegl ca l’aua stat a nus tocen tigl culiez a nus vagn da basegns quels daners, maridas tei la
Gelgia, fito.

Steafen: Quella Gelgia marid jou betg, basta.

Rolf: Me ampeara nign?

Susanna: Tei tignas la ti buca, basta.

Annalisa: (Vean aint) Telefon! (tier Rolf) Tei veans cresi dumando ved igl telefon.

Rolf: Tge â qua num cresi?

Annalisa: El â amparo sch’igl vigl asen segi a tgea? Quegl munta bagn par te, near?

Rolf: Tei sas easser leada ca nus eassen betga maridos, schioc vess jou schon da gitg tistganto te.
(va)

Annalisa: Scha nus fussan maridos vess jou prieu igl tissi voluntariameing. (va suainter ad el)

Rolf: Segneret, tgi e alura quegl? (Rolf speart davent)

5. szena
Susanna, Steafen, Gelgia, Rolf

Gelgia: (Vean aint) Disturbiou?

Steafen: Quella â gest ànc mànco. (Stat sei, less ir)


Teater 2007

St-HIN 1-1

19

Gelgia: Steafen, par te nass jou tocen a la fegn d’igl mund.

Steafen: Grandius. Mo, stas par plascher ear gest là. (Speart davent)

Gelgia: (Ri, alura tier Susanna) Igl bab tarmeta me, tei setgas schon partge?

Susanna: Siir, parveda la noza cugl Steafen. El ple a tgei siir.

Gelgia: A sco. Jou survignt gea ear 50’000 fràncs.

Susanna: Quegl fagl gea ear aschi interessant.

Gelgia: Mo igl bab â getg, sch’igl Steafen marida me betga, alura sto la Lea maridar el, mo ella
survean nut.

Susanna: Ea, parquegl fusti tei a mei ear blear… blear ple simpatica.

Gelgia: Mo la mi sora e bagn blear ple beala ca jou.

Susanna: (Strocla ampo anturn) Ea sas Gelgia, …jou …ee …nus dunas stuagn bagn taner anzemen
near betga?

Gelgia: Siir a frànc.

Susanna: Jou… jou sto gir a tgei anzatge, mo tigna agl par plascher par te a gi nut agl tieus bab.

Gelgia: Siir betga

Susanna: Igl tieus bab traitga ca nus eassen rehs, mo gest igl cuntrari e igl cass. L’otr’eanda vean igl
stamader scha nus savagn betga pajear nos quents. Par c’igl vagness betga schi lientsch, ve jou
tartgieu, c’igl Steafen savess maridar te.

Gelgia: Parveda igls meas 50’000 fràncs?

Susanna: Ea....., es betga vilada c’jou ve bagliafo aschi avierta cun te.

Gelgia: Na, jou sund betga vilada sen te. Mo gi egneada, â igl Steafen anzuma bugent me?

Susanna: Quegl e gea igl problem, el e inamuro cumpletameing an tia sora.

Gelgia: (Ri) Alura less jou ear easser sinzera cun te. -- Jou sund gnànc la Gelgia.

Susanna: Tearla, tei es egna tgeareta a sampos siir betga ca nossegner a betga gest banadieu tei
cun scortadad a baleztga, mo ir or da la aitgna peal sas ear tei be.

Gelgia: (Tira or igls igliers, fa liber igls tgavels, prenda davent las viriclas) Ussa stuess jou me ànc
lavar giou quella calur a samidar, alura fuss quella pintga miracla cumplanida.

Susanna: Jää… tgi es alura tei?

Gelgia: Jou sund la Lea? Jou ve gnànc egna sora!

Susanna: Jou capesch nut ple, partge alura que teater?

Gelgia: Fetg simpel, jou ve amprieu d’ancanuscher igl Steafen avànt egn on tier la feasta da
vischnànca ad el â ampurmess a mei igl blau digl tgiel, dasperas leva el me ir veda la mia vastgadira.
Parquegl veiou tartgieu da prender vandetga. Parquegl sund jou egneada vagnida sco Gelgia ad
egneada sco Lea.

Susanna: A que tgutg â betga santieu quegl?


Teater 2007

St-HIN 1-1

20
Gelgia: Na!

Susanna: Gest sco’gl bab.

Gelgia: Es schi bùna a tradeschas me betga. Ampo sto’l schon ànc pitir!

Susanna: Cun me sas quintar. Ussa vardiou, cigl Steafen marida la Gelgia. A scha jou savess gest
ànc midar igl meni digl mieus um, fuss quegl egn detg gaudi.

Gelgia: Jou sadund tuta fadeia. Jou vont ussa tigl bab a gitg ad el ca tei sas tut.

Susanna: (varda suainter ad ella tocen tier igl esch) E quegl egna tgeara buaba.

Rolf: (Vean aint) Tei manegias bagn betga la Gelgia quella streia.

Susanna: Quegl e nigna streia, mo bagn egna buaba atractiva. Jou ve gest telefono cugl pardicànt,
nus vagn cato egna data par la noza.

Rolf: Filas uss digl tut a fatg. Meas buab marida betga quella streia. Sen quella sas gea gnànc vurdar.

Susanna: Quegl e bagn betga aschi schlieut. Durànt igl gi lavura’l a da notg egl ascheia near ascheia
stgir. (Cantànt davent)

Rolf: Ussa stosiou sear giou. Ca tei âs schon adigna filo, gliez ve jou schon savieu, mo ca tei filas
gest da quella maniera, quegl e anzatge nov! Ussa e tut la sprànza sparida.

6. szena:
Rolf, Steafen, Annalisa

Steafen: (Vean da davos) Noua e la mama?

Rolf: (Fa egn muvimaint cugl màn) Buab, ella e displaschevlameing betga ple segl madem planet sco
nus.

Steafen: A tei âs semplameing scho ir ella? Sen tge posta e ella ida?

Rolf: Ussa fila quel ear schon. (dadòlt) Jou lev me gir: ca la tia mama â pigl mumaint egna pintga
absenza spiertala.

Steafen: Segneret bagliafas tei scunflo. Ella fila bagn me ampo.

Rolf: Alura eassen exzepziunalmeing d’igl madem meni. Ella â schon reservo la data da nozas par te
a la Gelgia.

Steafen: Tgeee? Mo, jou marid quella siir betg, aschi tschutg sundiou alura tutegna betga.

Rolf: Jou bagliaf ànc egneada cun ella.

Steafen: Tei? Ha, quegl neza gea nut.

Rolf: Igl um an tgea sund ànc adigna jou.

Steafen: Mo me scha la mama e betga danturn.

Rolf: Sco bagliafas tei anzuma cugl tieus schendrader, ha?

Steafen: Jou vont ussa speart an l’ustreia Bavregn a bagliaf ànc egneada cun la Lea. (va)

Rolf: Quegl neza siir ear betga blear.


Teater 2007

St-HIN 1-1

21
Annalisa: (Vean aint cun egn barschùn da palantschieu) So davent qua, jou sto tarschinar qua.

Rolf: Na, tei salavas sasez, mo lientsch davent. Igl proxim amprem âs tei igl tieus davos.

Annalisa: Quegl odiou ussa schon prest tschentg ons.

Rolf: Mo quella geada par la davos’eada.

Annalisa: Lago mio fas tei puspe egna fatscha.

Rolf: Sas easser siira, scha jou savess far fatschas vesti tei schon dagitg egn’ otra.

7. szena:
Rolf, Annalisa, Gion

Gion: (da davos) Disturbiou?

Annalisa: Na, jou leva ascheia near ascheia gest ir. (puspe anavos an tgadafiac)

Gion: (tier Rolf) Jou ve da bagliafar cun te.

Rolf:Tge peia?

Gion: Ea â la tia duna alura ànc betga bagliafo cun te?

Rolf: Quella bagliafa betga aschi blear cun me.

Gion: Tge survean tieus fegl sch’el marida?

Rolf: Egn per bùns tips ad egn cudesch „Sco surviviou igl amprem on“.

Gion: Tge generus.

Rolf: (Schano) Tge tignas da 5'000 fràncs?

Gion: Blear megna poc.

Rolf: Bien, alura dundiou ànc 20.- fràncs sessur.

Gion: Tearla, 20.- fràncs met ign sessur tier egn tgaval, mo la mia buaba e egn carstgàn.

Rolf: Mo, scha jou sund propi sinzer, vessiou ple bugent egn beal tgaval anstagl da la ti feglia.

Gion: Mo scha bagn, bagliafagnsa betga anturn la buglia. Cun 10’000.- fràncs a giagnsa 12 nursas es
da la partida.

Rolf: Da me anor.

Gion: Bien, alura vontiou ussa gest agl nuegl ad ancurir or las 12 ple bealas nursas. (va davànt dretg)

Rolf: Mo va alura oravànt a las nursas, ellas droven egna nursa da stgela!!! (Sapatraitga par sasez)
10'000.- fràncs less quel… scha quegl va me bagn.

8. szena:
Rolf, Gelgia, Susanna, Steafen

Gelgia: (Vean aint, veza Rolf davo la mesa a vean dascus ple datier) Hoi!!


Teater 2007

St-HIN 1-1

22
Rolf: (Saglia an pes) Jessas Maria, igl piertg da viriclas!

Gelgia: Tei es detg malhovli cun la ti brit. Ussa vagl betga ple gi tocen c’jou se gir a tgei bab. Salegras
ear schon ampo?

Rolf: (Fa egna ghigna) Jou pos strusch spitgear.

Gelgia: (Maldaschaint) Aitgnameing plaschesti tei a mei blear miglier c’igl tieus fegl.

Rolf: Mo ussa fe egn punct.

Gelgia: Don, ca tei es schon marido… Te prandessi immediatameing.

Rolf: (Vean plànsieu flevel) Ah tge, tge lesti tei ear cun ascheia egn vigl asen sco me.

Gelgia: La mi onda â adigna getg: “Tier igls vigls en ign tanieu!”

Rolf: Egna scorta duna la tia onda.

Gelgia: Ad ella â ear getg, c’igls umens vigls ân blear daple experienztga…

Rolf: (trainteraint) … quegl e propi la vardad!

Gelgia: Schagea c’igls umens vigls pon betga ple schi blear!

Rolf: Tgeeee?

Gelgia: … els pon betga ple saltar aschi blear.

Rolf: (leavgieu) Aa, a saltar. Ea ea, quegl cunstat. A… jou plasches a tgei propi?

Gelgia: A sco!

Rolf: (d’egn màn) Aitgnameing e’lla gnànc ple schi pora.

Gelgia: (E fetg datier digl Rolf a strescha ad el sur igl tgieu) Ad jou plaschess a tgei ear ampo?
(Steafen aintra)

Rolf: A sco la mia turta da vaniglia.

Steafen: Hee bab, tge fas tei alura qua?

Rolf: (fetg tamanto) Jooouuu? Ea jou… jou dund egn per tips a tia brit!

Steafen: Tge par tips?

Gelgia: Sco c’jou sto tractar te scha nus eassen maridos.

Steafen: Quegl stos tei gnànc amprender.

Susanna: (aintra) Ah la nossa brit e ear a qua.

Steafen: Jou sto ir.

Susanna: Nut qua, tei seas na tier la ti spusa! Jou ve tartgieu c’igl segi miglier scha la Gelgia dorma
oz tier nus, a betga an l’ustreia.

Gelgia: Quegl e bagn egna bùna ideia, near be, Steafen?

Steafen: Anzatge ti gitg jou, scha tei lesti durmir a qua, stos seza far igl litg.

Gelgia: Quegl e gea nign problem, trer sei litgs seiou fetg bagn.


Teater 2007

St-HIN 1-1

23

Steafen: (Setg) Las essas agls guafens tgatas an clavo.

Susanna: Mo Steafen, vagl ànc. Na nus fagiagn pront ad ella la tgombra da giasts. Via cun, jou muss
ella gest a tgei.

Gelgia: Fetg bugent. (Tarmeta agl Rolf ànc egna bipa da màn, a va alura cun la Susanna davent)

Steafen: Anzatge gitgiou a tgei bab, quella femna sto or da tgea, schioc vont jou.

Rolf: (Setg) Quella buaba stat a qua.

Steafen: Heee?? Veiou uss egn problem d’udida near âs tei gest getg, quella stat qua?

Rolf: Quella sat qua, quegl e meas davos pled.

Steafen: Tei filas gea. Jou saragord d’egn tains, ca tei vevas igl madem meni sco jou.

Rolf: Igls tains samidan.

Steafen: Terla, jou gitg agl par la davos’eada, jou prend ella betga. Da me anor sas tei ver ella.
(gritanto davent)

Rolf: Scha la mi viglia fuss d’acord fagessi betga lùngas! Davenda ca quella buaba â zugliea anturn
ascheia agls meas tgavels, ve jou survagnieu igl saintimaint ca betga me igl mieus ler e vagnieu ple
fearm, ear la tgarn vean puspe ple fearma a ple fearma. Mo sco dessi far cler a la mia duna, ca less
anstagl d’egna bartscha da gueara egna spearta jacht. (canera da Susanna) Sch’ign bagliafa digl
giavel...

Susanna: Gi egneada, cun tgi bagliafas tei?

Rolf: Cun mameza, sas jou bagliaf bugent cun glieud intelligiainta.

Susanna: (da la vart) Fantaseia â'l!!!

Rolf: Jou ve me fatg patraitgs, scha la Gelgia agl Steafen sodan propi anzemen.

Susanna: Sch’els en lua egneada ple gi anzemen, sadisen els alura schon egn veda l’oter. Tei âs gea
ear sadiso veda me, near forza betg?

Rolf: Scogl prendan agl. Igl amprem veiou gieu bugent te da giounzum tocen tier igl culiez.

Susanna: Ad ussa?

Rolf: Ussa palendas a mei schon or d’igl culiez.

Susanna: Cun da quellas remartschas stuessign tarmeter te agl dasiert.

Rolf: Bien, mo te prendiou cun, parquegl c’egn gi gea adigna: Sch’egn va agl dasiert denign prender
cun egn camel.

tenda


Teater 2007

St-HIN 1-1

24
3. act

1. szena:
Susanna, Annalisa, Gelgia, Steafen, Rolf

(Gelgia ad Annalisa sean veda la mesa a bevan café)

Susanna: Ussa egl schon sera a nign carstgàn salascha ver.

Annalisa: Quels van tuts aposta or da veia egn a loter.

Susanna: Igl Steafen gi nign pled ple.

Annalisa: Par suainter saschlueta igl pur igl antier tains anturn quella Gelgia!

Susanna: Quegl e a mei ear schon do an îl …ad a mei va’l igl aniter tains orda veia. Oo, quels
umens.

Annalisa: Scha tei vezas egn oter um, lessti bagn betga ca tei fussti puspe ledia.

Susanna: (Setga) Bagn, mintga damàn! Mo stos betga sadar fadeia, jou se, ca la Gelgia e la Lea, ella
â schon getg agl a mei.

Annalisa: Alura en igl Steafen agl Rolf igls suls, ca san agl ànc betga?

Susanna: Prezis. Mo ussa sto que teater calar.

Gelgia: (Vean aint d’igl esch) Buna sera anzemen. E igl pur betga danturn. (varda anturn)

Susanna: Tei es bagn betga ved igl fugir dad el, near?

Gelgia: Anzaco persequitescha el me schon igl antier gi.

Annalisa: El gi a quegl ànc luvrar. Mo jou sto ear ànc far ampo anzatge. (Va an tgadafiac)

Susanna: Via sea giou. Lesti egn café Lea?

Gelgia: Gi par l'amur da Dieus Gelgia a mei, schioc igl igl gioi curieu.

Susanna: Quegl amblid jou adegna puspe. Ad, âs schon vieu oz igl Steafen?

Gelgia: Na, quel va or da veia a mei noua c’el sa.

Steafen: (Damiez atras) Aa, tei es a qua. (Savolva)

Gelgia: Buna sera, mieus tgear spus.

Steafen: Tei sas me egneada. (Puspe davent)

Susanna: So, ussa tangi Steafen! (Va suainter ad el, damiez atras)

Rolf: (Varda d’igl esch tgadafiac aint) E l'aria schubra? (Vean aint d’igl tut) Qua e gea la mia turta da
vaniglia, igl mieus bo da cor. (Va ancunter la Gelgia) Partge fuis tei ear igl anteir gi da me, la mi
tgearetta? (Susanna vean damiez, Rolf veza ella, bagliafa ussa barsch) Âs la davosa notg durmieu
bagn?

Gelgia: Ea a tei, sir?

Susanna: A mei pari, ca tei vevas egna notg malruasevla, Rolf.

Rolf: Manegias? Jou ve me egn per geadas gia egn nurnagem agl mieus vainter ad alura…


Teater 2007

St-HIN 1-1

25

Susanna: Igl nurnagem â prieu part ampo ple an giou… ad alura es lavo ad âs pitgieu tier la Gelgia
ved igl esch!!!

Rolf: Jou scumond a mei mintga suspecziùn. Jou ve me gieu egn disturbi da la biglia.

Susanna: Segl hisli, near noua? Via Gelgia nus vagn ànc da bagliafar egn per tgossas or an
tgadafiac.

Gelgia: Jou vignt gest. (Susanna va avànt, Gelgia dat ànc egna bipa da màn agl Rolf. Rolf less far
adieu, Susanna savolva ad igl Rolf fa ascheia, sco sch’el less tgapar egna mustga)

Rolf: Tge coga mustgas! (Susanna a Gelgia davent) Segner partgiri, davenda ca quella Gelgia e qua
an tgea veiou egn regl an me, jou vignt a mei avànt sco egna seara.

2. szena:
Rolf, Annalisa

Annalisa: (Vean da la tgadafiac, less meter giou da la mesa)

Rolf: Cura dat igl tschagna?

Annalisa: Vus umens easses schon tuts tutegna. Vus tartges adigna me ved’ igl durmir a ved…

Rolf: … ea prezis.

Annalisa: …igl magliear.

Rolf: Veda gliez ear.

Annalisa: Tei fagesti miglier anzatge par la ti vitalitad. Partge vas betga a far gimnastica near egn
vita-parcour?

Rolf: Quegl e a mei blear megna stantus.

Annalisa: Partge?

Rolf: Tocen c’ign â cato veda mintga post egn parcadi par igl auto, savessign ear ir a pe.

Annalisa: Nus vagn schon tschano. Vus umens easses gea betga vagnis cura ca nus vagn clamo.
Sas da me anor ànc aver egn per raviolis.

Rolf: Sas betga far anzatge ca ve ànc mena gieu?

Annalisa: Stgisa, mo tscharvi cuschegniou betga.

Rolf: Ach, zufl’an pegna. (va davos davent, saglia anzemen cugl Steafen) Tei gest ear. (davent)

3. szena:
Steafen, Annalisa, Gelgia, Rolf

Steafen: Tge â quel gieu par egn aczidaint?

Annalisa: Quel â gieu nign aczidaint, quel veza adigna or ascheia.

Steafen: Jou ve a mei fatg egn per patraitgs, jou sto bagliafar cun la Gelgia. E’lla qua?

Annalisa: Ea, an tgadafiac. Spetga jou clom ella. (va an tgadafiac)


Teater 2007

St-HIN 1-1

26

Steafen: Jou sto gir ad ella ca quegl a tut anzemel nign futur. Jou uetg strusch da vagnir an stiva
parquegl c’jou ve tema c’ella sapalenda a mei ved’igl culiez. (Gelgia aintra) Aa qua es tei gea. Via
Gelgia, fe schi bagn a sea giou tier me!

Gelgia: Hopla, es tei ussa egn tgear.

Steafen: Varda Gelgia, tei es propi egna tgeara mata.

Gelgia: Quegl ân ànc betga blears getg a mei.

Steafen: Gliez cresi.

Gelgia: Scha jou sund par te ascheia egna flota buaba, sas tei gea ear maridar me.

Steafen: Aschi flota es ussa ear betga gest. Jou manetg, quegl va betga, parquegl c’jou ve bugent
egn’otra, numnadameing la ti sora, la Lea.

Gelgia: Mo quella survean nut sch’ella marida.

Steafen: Quegl e a mei tutegna, quella prandessi ear sch’ella vess anzuma nut.

Gelgia: Aschi bugent âs ella?

Steafen: Eaaa.

Gelgia: Dessi egneada bagliafar cun la mi sora?

Steafen: Ou Gelgia, scha tei fagesti quegl, lua murdessi segls daints, sarass igls îls, gess egn bab
noss a dess a tgei egn (stràngla) egn …egna bipa.

Gelgia: (bagliafa ussa normal) Sas alura schon schar anviert igls îls tier la bipa.

Steafen: (zapa anavos) Ea, sco bagliafas tei cunegneada?

Gelgia: Sco la mi sora, la Lea. Igl dad anzuma nigna Gelgia.

Steafen: Sco? Jou capesch anzuma nut ple!

Gelgia: Sprànza âs betga dapertut ascheia egna lùnga lingia! Capeschas betga… La Gelgia a la Lea
sund jou meza.

Steafen: (tgurlota adigna puspe igl tgieu) Ea mo… Partge alura quel antier teater?

Gelgia: Egn castitg, parquegl ca tei âs tracto me schi mal durànt la feasta da vischnànca.

Steafen: Ach tgeara, sundiou lead c'igl dat te me egneada. Alura clomas betga igl tieus bab, scha jou
dund a tgei ussa egna bipa.

Gelgia: Partge? Lesti ear bitgear el? (tuts dus rin, datan egna bipa)

Steafen: (Lea sadelibrescha dad el) Via me ànc egneada, nus fagiagn ànc egna runda.

Gelgia: Spetga, spetga, betga tut sen egneada. Sas Steafen, mintgatànt â’gl propi plaschieu a mei,
scha tei es vagnieu schi vilo a mintgatànt veiou ear gieu egna schleata cunzienztga, scha tei earas
aschi despero.

Steafen: Tei es egna bùna actura. Mo ussa lessiou gest raquintar quegl a la mi mama.

Gelgia: Gliez stos betga, quella sa schon tut, ella â fatg cun igl antier teater.

Steafen: Qua â igl mieus bab propi raschùn: La mia mama e egna detga schluanzra.


Teater 2007

St-HIN 1-1

27

Gelgia: Na, na, la tia mama e propi egna tgeara duna, ella â gest getg a mei, ca l’aua stat a vus tocen
tigl culiez, c’igl funcziunari da pègn vean a ca tei stos maridar par survagnir raps.

Steafen: Igl mieus bab vean siir a frànc ad easser sursto.

Gelgia: Ad el giagnsa ànc nut, el less numnadameing anzatge da me!

Steafen: Tgeee? Igl mieus bab a tei?

Gelgia: Betga jou, mobagn la Glelgia.

Steafen: Gi tei igl vigl caleri. Ha, ussa capeschiou partge ca tei es cunegneada egna tgeara mata.
Quel vean ànc segl mund!

Gelgia: Tei es propi igl fegl da teas bab.

Steafen: Davenda oz samida tut.

Rolf: (Vean da damiez) Tei Steafen…

Steafen: Ussa vondiou tutegna tier la mama. Hoi bab. (Strescha ad el sur igl tgea) Guliguliguli… (Ri a
va an tgadafiac)

Rolf: Scha quel e ànc ple gitg an tia cumpagneia, pearda el ànc d’igl tut igl sàn giudezi.

Gelgia: Jou ve getg ad el, ca jou marid el betga, el sa ver la mia sora.

Rolf: Alura surveans gea tutegna nign um.

Gelgia: Jou vard semplameing puspe ampo anturn.

Rolf: Partge “vurdar agl easter, sch’igl bien e aschi datier?”

Gelgia: Tei sapatraitgas bagn betga veda te?

Rolf: Cler Gelgia, jou sund bagn igl miglier um par te. Oz vezas puspe or balteztgas. As egna viricla
ple poc? -- Via de a mei egna bipa.

Gelgia: (saturpegia) Mo siir, fe igl bagn…

Rolf: Stos betga rujear, surveans gest egna. (Less dar egna bipa ad ella, ella va orda veia)

Gelgia: Quegl soda betga! Umens a schi vigls ad egna mata giuvna sco jou.

Rolf: Um vigl? Sasaint me sco ventg- giuven a tgòòòld…

Gelgia: Ussa vean igl malsir. Dessiou betga pletost earver ampo la faneastra sir.

Rolf: Gi betga sir a mei. Gi, ca tei es sinamurada, alura salaschiou immediat spartgir.

Gelgia: Tge gess ear igl Steafen?

Rolf: Sch’igl cunvean betga ad el sa’l gea ir a schioc adoptainsa el. (ri) Ad ussa de a mei egna bipa.

Gelgia: Betga ussa. Qua sa bagn mintga mumaint vagnir anzatgi a quella dischonur survivess jou
betga.

Rolf: Cura peia?

Gelgia: Igl e gea schon prest tains par ir a litg. Sas tge, questa notg, schi prest sco tuts dorman,
veans qua an stiva, alura savagnsa bagliafar nundisturbo.


Teater 2007

St-HIN 1-1

28

Rolf: Jou less betga bagliafar.

Gelgia: Quegl vizagnsa alura ànc. Jou vignt ad easser vastgida cun la tgamischa da notg alva, ca tei
ancanuschas gea ear.

Rolf: Jou vignt ear a purtar egna tgamischa alva ad egna tgapetscha cun egna bargliocla, ca tei sas
alua trer or, la mia turta da vanglia.

Gelgia: Tgeee?

Rolf: Jou manetg matem la tgapetscha cun la bargliocla. „Tut an alv“, vignt jou, (tgànta) „cun egn
maitg flurs“…

Gelgia: Ste quieu, quegl savess anzatgi udir.

Rolf: Ach jou savess cantar da spir plascher. Tgau la mia turta da vanglia. (davos davent) (Steafen ad
Susanna da la tgadafiac)

Gelgia: (Varda ad el suainter) Umens!!!!

4. szena:
Gelgia, Steafen, Susanna

Susanna: (Vean da la tgadafiac) So, finalmeing para tut da catar egna bùna fegn. Igl Steafen bagliafa
gest ànc cugl marcadànt da biestga.

Gelgia: Quegl e bien.

Susanna: Jou ve me marvaglias noua c’igl Rolf e puspe, ussa cas duvrassan el.

Gelgia: El e cresi ocupo cugl sieus tgatsch.

Susanna: Tge tgatsch?

Gelgia: Terla, jou se prezis, tgi c’eara la davosa notg ved igl mieus esch.

Susanna: Tutegna igl Rolf?

Gelgia: Prezis. El â fiers egn îl sen me ad ussa sadaportel sco egn cot sinamuro.

Susanna: Jou ve bagn savieu, c’anzatge constat betga.

Gelgia: El vut parfegn saschar spartgir a maridar me.

Susanna: Quegl â’l propi getg?

Gelgia: Eaa.

Susanna: Me spetga ti canagl. A tgei viiou schon mussar noua c’igl va tras!!

Gelgia: Tge âs agl senn?

Susanna: Vandetga e dultga, quegl dat tgarn manizada.

Gelgia: Fe betga megna grob cun el, numnadameing e’l schon prest meas sir.

Susanna: Me nigna tema, jou lasch  schon ànc viver el ampoet, mo me ànc par trer flo, quel puràncel
rabgianto. A quel betga avunda cun me. Jou vignt schon a far egna cura par la sia savunda
parmavera, c’el manegia davenda ussa c’el viva agl tains glazial.


Teater 2007

St-HIN 1-1

29

Gelgia: Jou se ear schon sco. Jou ve pusto el quersera an stiva curca tuts dorman. Jou ve getg, ca tir
aint egna tgamischa da notg alva, ad el dess trer aint igl madem cun egna tgapetscha da barglioclas,
par cas vizagn egn l’oter agl stgir.

Susanna: Partge?

Gelgia: Jou cres c’el fagess bugent lumpareias cun me. Mo anstei da me vas tei.

Susanna: Quegl cunvean. Quegl dad egna detga feasta. Jou magn el ampo davo la cazola ad cura
ca ve udieu avunda dattigl egna detga surpresa schi prest sco’igl vean cler. Ad vus vurdas tuts, cas
easses alura schon an stiva.

Gelgia: Mo suainter po’l siir betga ple vartir me.

Susanna: Jez âs betga da tamer, suainter quella blamascha g’il siir nut ple!

Gelgia: Bien peia, alura vondiou a samidar par c’igl mieus Steafen sa puspe, tgi c’jou sund.

Steafen: (Da dretg) So, jou sund vagnieu paregna cugl marcadànt. Jou ve vandieu ad el las duas ple
gràndas vadealas.

Susanna: La ple grànda vadeala va ànc adigna anturn a fa gest vadi.

Steafen: Bagliafas bagn betga ascheia d’igl bab.

Gelgia: Bagn, sas gidar samidar alura raquint jou a tgei egna pintga istorgia.

Steafen: Satrer or e la mia spezialitat, mieus tschuttet. (Tuts dus dretg davent)

Susanna: Ad jou vont ear a samtgear la mia tgamischa da notg. (Saniester davent)

5. szena:
Rolf, Susanna

Rolf: (Da damiez) Par furtuna eara l’apoteca ànc avierta, ascheia ca ve savieu cumprar egna bùn
dormicum par la mia duna. Betga c’ella disturbi durànt meas têt a têt cun la Gelgia. (sfruscha igls
màns) (cloma) Halloo la mia turta da vanglia, noua es ear? (Va ancunter dretg)

Susanna: (Da saniester) Quaa sunti!

Rolf: Aa quaa es.

Susanna: Tge âs segl cor?

Rolf: Lagnsa ànc bever egn café avànt c’ir a litg?

Susanna: Davenda cura bevas tei café avànt c’ir a durmir.

Rolf: Gest oz ve jou gust.

Susanna: Jou se schon sen tge ca tei âs gust.

Rolf: Tge gis?

Susanna: Jou less nign café.

Rolf: Mo la mia turta da vanglia, egna scariola café fuss bagn nigna infaneia.

Susanna: Jou less nign café, jou se alura betga sadurmentar.


Teater 2007

St-HIN 1-1

30

Rolf: Cun quel schon, jez se jou garantir.

Susanna: Tge manegias?

Rolf: Parveda egna scarioleta sas bagn durmir.

Susanna: Bien peia, par ca ti detias pos vontiou par dus cafes. (Davent dretg)

Rolf: Dieus segi ludo. Ussa fuss quegl prest ànc ieu an las tgoltschas. Egn moment. Segner, sco met
jou ussa quella madaschegna agl café? Ussa stosiou studagear bagn. (Fa egna tuma fatscha,
studegia)

Susanna: (Vean cun duas scariolas) So, qua e igl café.

Rolf: Ea, priima. (Sea giou) (Susanna antgeva a bever) Stos bagn betga gest far ascheia egna
preascha cun da bever, me ta le tains.

Susanna: Stosiou spitgear antocen c’el e fred, near tge?

Rolf: Aa, ussa veiou agl. --- Noua e igl zucer?

Susanna: Tei âs ànc mena bavieu café cun zucer.

Rolf: Davenda oz schon.

Susanna: Alura vontiou p’igl zucer. (Va ancunter tgadafiac) Quegl e ascheia near ascheia la davosa
geada ca tei surveans anzatge dulsch.

Rolf: (Spetga egn mumaint, stat cugl dieus ancùnter la tgadafiac a metta orda la stgatla egn per pirlas
agl café) (Susanna â arviert igl esch ad varda tier) So, quegl vessan. (Spetga) Na, dagnsa ànc duas
pirlas daple… siir e siir. (Sea alura sen sia sutga)

Susanna: So, qua âs igl teas zucer.

Rolf: Graztga. Lesti egna bipa?

Susanna: Tei es gea sturn.

Rolf: Gigegn vagnessi ear betga sen l’ideia da bitschear te.

Susanna: Mo ussa veiou ear egn giavisch. Scha jou sto schon bever café vessiou ear bugent egn toc
peta.

Rolf: Sacapescha da sasez. Noua ella?

Susanna: An tgadafiac sen mesa â’gl ànc egn toc.

Rolf: Jou vont gest par el. (Spert dretg davent)

Susanna: So ti canagl, betga cun me. (Svida igl café an la vascheala da flurs, ca stat sen mesa)

Rolf: Igl â nigna peta sen mesa.

Susanna: (inizaint) Ea alura â l’Annlisa siir schon magliea ella.

Rolf: (Mussa sen la scariola) Noua… noua e ussa igl tieus café?

Susanna: Bavieu, sen egn schuff!

Rolf: (Streha ad ella igl màn) Tgeara duneta, tgearete.


Teater 2007

St-HIN 1-1

31
Susanna: (Susta) Ää, jou sund cunegneada aschi stàncla.

Rolf: (Fruscha igls màns) Igl neza schon. (Tier Susanna) Igl eara ear egn rigurus gi, never dunetta.
Lesti betga schon ir agl litg? Jou vignt alura suainter.

Susanna: Quegl e egna bùn'ideia. (Susta)

Rolf: Spetga, jou vont ànc speart par la mia tgamischa da notg a par la mia tgapetscha, betga ca
desd te curca vignt a litg. (Speart saniester davent)

Susanna: A tgei passa tieus rir schon ànc. (Cloma ancunter dretg) Lea, Steafen! Easses pronts. Igl
teater antgeva ussa alura gest.

Lea: (da davos) Nus eassen tuts pronts.

Rolf: (Vean cun la sia tgamischa da notg a la tgapetscha or da tgombra) So, tei sas ir.

Susanna: Stezas las cazolas, never. A dorma bagn.

Rolf: Ea ea, va ussa.

Susanna: A sasiemgna anzatge bi… igl miglier da me. (Va)

Rolf: Vai ànc, jou less bagn betga nosch siemis. --- So, quella fuss dustada. Och, quegl vean a dar
egna notg impulsiva, juhui. Ussa speart samidar. (Less antgever) Mumaint, salavar fuss prguess
nigna tuma ideia! Vont gest or veda la turvasch. Ad egn bùn fread sto ear ànc nà. (Speart dretg
davent)

6. szena:
Steafen, Lea, Annalisa, Susanna, Rolf

Steafen: (Vean cun Lea ad Annalisa da dretg) Vagend an stiva, vess bagn betga agl sen da vurdar
sco’l salava.

Annalisa: Mo jou ve ànc mai vieu, c’el salava a per ànc cun Ajax.

Lea: A partge drova el ànc igl mied da lavar giou?

Annalisa: Matem sco deodorant.

Steafen: (Cloma) Mama, noua es?

Susanna: (Vean da saniester) Betga schi dadòlt, sch’el oda vus. (A aint la tgamischa da notg a la
tgapetscha)

Steafen: El e ved la turvasch a salava.

Susanna: Quegl e l’amprema geada quest’eanda.

Steafen: A tut p’igl giat. Jou ve schon prest egna schleata cunzienztga.

Susanna: Nut e, que strof sto easser. Alura Annalisa, tei vas ussa an la tgombra da durmir a sgroflas,
betga c’el sainta anzatge.

Annalisa: Bien, fetgi bugent. (Saniester davent)

Susanna: A vus sazupaz davos igl canape a stizez la cazola.

Lea: A tge fas tei?


Teater 2007

St-HIN 1-1

32
Susanna: Jou stund qua avànt igl cantùn a stetg sen el. (Ign oda canera da dretg) Atenziùn, tuts sen
lur posts, el vean. (Lea a Steafen van anavos, Steafen steza la cazola) (igl e stgir)

Rolf: (Vean da dretg, â aint la tgamischa da notg a la tgapetscha cun barioclas) Tgi â schon stizo la
cazola?

Susanna: (Cun egna otra vusch) Jou!

Rolf: Aa tei es schon qua Gelgia? Noua es ear?

Susanna: Quaa.

Rolf: Noua quaa?

Susanna: Qua quaa.

Rolf: Ussa vez jou te. A quànt beala ca tei es an quella glisch, sco egna prinzessa.

Susanna: Tei vezas schon prest or sco egn vagabund.

Rolf: Tge manegias? Seiou vagnir tier te?

Susanna: Na, jou ve tema da la tia duna. (Egn oda sgruflar l'Annalisa)

Rolf: Jez stos betga. Tearla me sco ella sgrofla!! (Ri)

Susanna: Me spetga. (Dadòlt) As peia anzuma betga ple bugent la tia duna?

Rolf: Jou ve avunda da que barschùn vigl. Jou drov anzatge giuven a crocànt.

Susanna: Mo tei âs bagn ampurmess avànt igl altar ca tei veans ad easser fidevel?

Rolf: Gliez schon, jou lev gea betga caschunar egn scandal avànt tut igls giasts.

Susanna: A ca tei careztgas ella?

Rolf: Mo me parquegl c’igl bagn eara inclus. Schioc vess jou betga prieu ella. Ad ussa less jou la mia
bipa, sen quella c’jou spetg schon aschi dagitg. (va viers ella)

Susanna: (Dad ad el egna frida) Qua âs la tia bipa ti Casanova da la veia stretga!!!

Rolf: Mo Gelgia, tge e ear liber cun te? (cazola) Jessas, la mi viglia. (satigna fearm ved la vesta)

Susanna: A tgei fetgiou schon ir or quellas giuvnas mattas, ti canagl.

Steafen: Ussa es curieu agl cunti.

Rolf: Jessas, tge fagez vus a qua?

Lea: Vezas or tgòld an que out-fit, sir!

Rolf: Tge â qua num sir?

Steafen: Laschiou meter avànt a tgei la tia brit?

Rolf: Jäää a noua e alura la…

Susanna: Gelgia?

Lea: Quella sund ear jou!

Rolf: Jessas na, ussa mi e anqual tgossa ple clera. A tgi sgrofla agl noss litg?


Teater 2007

St-HIN 1-1

33

Susanna: L’Annalisa. (va tier igl esch saniester) Sas calar, igl teater e a fegn. (earva igl esch, varda
aint) Ussa dorma quella sten a bagn.

7. szena:
Tuts, agl Gion

Gion: (vean damiez) Tge e qua liber? Vez schon mascarada?

Lea: Bab, tge fas tei qua?

Gion: Jou ve tartgieu, ca lasch siir ànc far egna visita. Ve ànc vieu cazola.

Rolf: Tei âs gest ànc manco. Tei earas matem ear involvo an que antier teater.

Gion: Siir. Jou ve tartgieu, egn pintg strof sto easser. Tei âs getg malzignas tge ca partutga vossa
situaziùn finanziala.

Susanna: Quegl vean ussa sprànza ear tut bien.

Gion: (Tier Steafen) Gi egneada, maridasti tei la mia feglia ear, sch'ella survagness nigns daners a
sch’ella fuss povra.

Steafen: Digl tutafatg.

Gion: Alura sas gest amblidar las nozzas. Tgutgas cogas duvragnsa betga an famiglia.

Lea: Mo bab, jou lasch bagn maridar igl Steafen.

Gion: Da me anor, tei fagesti ascheia near ascheia tge ca ti vol.

Steafen: (ambratscha Lea) Juhui. Via na, igl mieus stgazi.

Rolf: Qua veiou parguess ear ànc da gir egn per pleds.

Susanna: Tei? Igl sul ca tei laschas ànc gir e “amen” suainter l’uraztgùn. (Tuts rin)

Rolf: Bien peia jou ve fatg egna tgutgadad. Mo jou ampurmet a tgei Susanna, uon vean quegl betga
ple avànt.

Susanna: Quegl vean anzuma mena ple avànt, davenda ussa gitgiou noua c’igl va tras!

Gion: Apropos tgutgadads. Steafen, ussa ca tei maridas la mia feglia, veiou la sprànza, ca tei fas ear
nignas tgutgadads ple.

Steafen: (Fegn) Jou se quietar te, quegl vean ad easser la mia davosa. (Tuts rin, Lea dat egna cugl
cumbel a Steafen)

FEGN


TGE TEATER PAR EGN PEER FRANCS!

Cumegia an 2 acts da Nel Meier
A.Breuniger-Verlag, Aarau

Parsùnas:

Sepp Huonder
Hanni

sia duna
Steffi

lur feglia
Aldo Celio

student
Peter

schender futur
Professer Fuchs

Tains:

Tains dad oz, egna sera fetg freda d’unviern

Maletg da tribuna:

Stiva sempla par amadus acts
Evtl. egna grànda mesa
Igl dovra egna meseta davànt egn canape
Quater sutgas
Divers magiels
Gervosa, vegn, latg
Giasetas „Blick“ a „Playboy“

Cuntegn:
Igl Aldo e egn student plagn humor digl Tessin c’absolvescha igl sieus studi an Svizra. Par el e dar a
hockey blear ple impurtànt c’igl studi. El resta ear ruassevel cur ca la Steffi, la feglia digls locaturs da
la si’tgombra, lascha sear el parve digl Peter. Quel vut maridar la Steffi, e serius ad â daners. Quella
situaziùn fa ear impressiùn agls geniturs da la Steffi, ca fussan fetg vantirevels scha lur feglia manass
finalmeing egna veta pulita.
Parquegl sto igl Aldo davent. El â bleara capientscha par las flevleztgas digls carstgàns. Me c’el vut
betga svanir sainza ver fatg egna furbareia a tuts, a cunzund agls geniturs da la Steffi. El planisescha
egna vandetga dultscha cugl agid da sieus miglier amitg ca samida parsuainter agl professer „Fuchs“.
Par egn beal honorar sapartizipeschan igls geniturs Huonder d’egn experimaint. Els ân da midar
totalmeing las rolas dad um a duna par catar or, partge ca las dunas ân blear ple gràndas schanzas da
vagnir viglias c’igls umens.
Quels dus schmegnan nut da la trapla a salaschan aint sen quella cumegia c’ampurtmeta bealas
situaziùns.

St-MEI 1-1_Tge teater par egn peer francs


1. ACT

1. Szena
Steffi, Aldo

Durànt ca la tenda sasearva, resùna dadòlt egn schlager taliàn or da la tgombra digl Aldo. La Steffi,
egna mata fetg emanzipada, aintra tras igl esch. Ella porta raglia d’unviern moderna a salopa.

Steffi:  (malpaztgainta) Aldo! … (ple dadòlt) Aaaaaldo!!!

Aldo:  (or da la si’itgombra) Cosa c’è? (cumpara cun egn surir, porta jeans, bagliafa cun egn fearm
aczent taliàn) (cun plascher) E, ciao Steffi!

Steffi:  (tira or manti near giaca, cun leav tùn da critica) Ve tartgieu ca tei segias davent… Igl

tieus ultimatum e bagn passo.

Aldo:
Ve jou ànc tains… (varda sen l’ura, suri). Bleeear tains…fino questa sera a

mezzanotte.

Steffi:  (suplitgànd) Sas betga seglmains star an la ti’tgombra antocen ca tei vas? (ella

prenda anzatge sut la plata da la mesa or, meta quegl an buca a schlogna.

Quegl sto curdar sei fetg)

Aldo:
(veza egl) E, tei, quegl e sto mia gomma. (sco sch’el vess marveglias) A partge

sto jou svanir an la mi’tgombra? … Ha?

Steffi: (prenda or da buca igl schlogn a meta el an la buca digl Aldo. Quegl mussa

l’intimitad trànter els. Igls acturs fan dantànt me fictiv quegl). (ri) Varda, qua âs

puspe el!

Aldo:
(schlogna, ri ear)

Steffi:  Tei sas gea, c’igl Peter vean questa sera…

Aldo:
(ironic) Puah, questa lira ancanusch jou troppo bene…

Steffi:  (Fa giou igl nas cun egn fazalet, varda provocànt separ el)

Aldo:  Questa lira da la visita dal tuo Peter!!!

Steffi:  (tira las givealas, anvida eventualmeing egna zigareta)

Aldo:  (suri) Eaea, il tuo Peter (fa egn’anzena cugl màn) …ad igl povero Aldo sto

svanir!

Steffi:  (ampo vilada) Quegl vagn nus gea fatg giou ascheia… Igl Peter cre ca tei segias

schon dagî davent (provocànd) Sas gea, quànt schalus c’el e!!!

Aldo:  Geloso - di me?

Steffi:  Ea, propi da te! Jou sund ear tut surstada.

Aldo:  E tutti gli altri, ca tei âs gieu avànt me? Ha? Quels fan or niente ad el???


Steffi:  Da quels sa el gea nut (suri maliziusa) Jou ve halt sàng an las mias avagnas a

betg aua freda…

Aldo:  Ea, quegl ve jou santieu, mamma mia!

Steffi:  Jou sto gea betga gest raquintar tut ad el… Ah, a anzuma (ri) manegias ca jou

setgi taner andamaint tut quegl c’e sto?

Aldo:  (ironic) Aha, par memorizzare miglier stos sposare un specialista da computers!

Steffi:  Tei saintas tut…

Aldo:  Mo, perche vol tei anzuma cun egn’ea maridar?

Steffi:  (tira las givealas, sainza interess)

Aldo:  Avànt earas tei gea ear molto contenta ascheia… me cun amore!

Steffi:  Ea, mo jou vignt ear ple viglia. Qua e’gl da profitar da las purschidas ca la veta fa!

Aldo:  Ho capito.

Steffi:  Vezas! A quel manegia propi serius cun me.

Aldo:  Veramente… a fa’l ear ampo vantirevla te?

Steffi:  Tge ampo??? Mintga gi… a betga me egn’ea!

Aldo:  Aha, alora â’l ear betga aua freda an las avagnas…

Steffi:  Cun QUEL ve jou egn futur… a tgenegn... quel vut egna famiglia.

Aldo:  Nus dus savagn ear sposarci… ple tard.

Steffi:  Ple tard, ple tard… ha, cur c’igl e megna tard! (cun raproscha) Scha tei nassas

ampo ple savens an l’universitad anstagl segl sglatsch a curer suainter agl tieus

puck… Jou vez egn futur stgir-ner par te!

Aldo:  Par lo studio ve jou ànc molto blear tains… Ad igl club da hockey da Cuira dovra

egn bùn giujeader!

Steffi:  Prezis, a quegl sto gest easser igl Aldo Celio! Never ca tei stas an la ti’tgombra

questa sera?!

Aldo:  Promesso! (suri tgearegn) Mo never ca jou sund egn bùn giocatore da hockey?

Tei sas, quànts goals ca ve fatg par Ambri Piotta, cur ca steva ànc là….

Steffi:  (dat ad el egn betsch spontan) Bagnbagn, tei es classe! Sas, igl e atgnameing

pletost la mama…

Aldo:  Tua mamma?

Steffi:  Ea, tuts dus vigls… quels ân egna temùna ca jou vigni betga da maridar, c’igl Peter segi cun
egn’ea puspe davent. Ussa, ca lur feglieta savess finalmeing manar egna veta seriusa.